text:
TI “BASSIT” A SARITA NGA ADDAAN “DAKKEL” A MENSAHE**
(FOR: Duyog, kolum, Tawid Newsmagasin)
JM Agpalo, Jr.
**DAGITI NALUSAK A KARABASA KEN TABUNGAW
Sarita ni BAGNOS CUDIAMAT
Maika-5 a Gungguna, RFAAFIL 2004
Maysa a karakteristiko a buya iti away ti sarita.
Ti author ditoy ket nagballigi la unay a nangiparang iti maysa a tipikal a buya ken pasamak iti away. Nupay nasurat ti sarita a kas maysa a gagangay ken makaparay-aw, adda ti awit ti sarita a nakabilbileg la unay a mensahe a naglinged iti sikolohia. Psychological approach.
SIKOLOHIA.
No intay iladawan iti kambas ti mugingtayo ti sibubukel a sarita, makitatayo dagiti tagipatgen wenno values a kayat nga iyallawat ti author kadagiti agbasbasa. Mailadawan ditoy ti tekniko ti author a panangiparang iti negatibo a situasion a sinolbar babaen iti positibo a panunot. Inladawan ti author ti maysa a negatibo wenno saan a nasayaat a pagteng ken kababalin ngem nagaburan amin dagitoy a saan a nasayaat a pagteng ken kababalin babaen iti iririmbaw ti positibo a panunot ken pagteng.
KARAKTER KEN KARAKTERISASION
Wen, nakapatpatak, nakalawlawag a nupay saan a dinakamat ti author daytoy a banag babaen iti berbal wenno naisurat babaen iti narration, isu daytoy ti mapik-ap a ladawan dagiti agbibiag.
Awan iti perpekto a tao. Amin ket adda ti pakapilawanna. Nupay adda dagiti aramid ken panagpampanunot iti saan a maikanada, marimbawan amin dagitoy babaen iti pannakaiparangen ti positibo a panunot ken tignay.
Adtoy dagiti puntos ti KARAKTER ken KARAKTERISASION a nasken unay nga intay siripen ken ikkan iti dakkel nga atension ta isuda iti dakdakkel a nangukopar iti sarita:
1) IKIT SIMANG---iti rugi ti sarita, agsangsangit ken makapungtot la unay. Gapu ngarud kadagiti nadadael a mulana.
Ti sangit ken ti pungtot ditoy ti negatibo a banag iti kinatao. Iti kinatao ni Ikit Simang. Iti pannakaiparang daytoy a kas opening ti sarita, dagiti agbasbasa ket dakkel la unay nga ekspektarendan ti banag a negatibo ket aggibus iti negatibo met laeng. Tumaud kadagiti isip dagiti agbasbasa daytoy a banag: A) ASINO TI NANGDADAEL KADAGITI MULA B) ANIA TI ARAMIDEN NI IKIT SIMANG NO MAAMUANNA TI KINAASINO TI/DAGITI NAGBASOL?
Ket agsipud ta maysa a negatibo a banag ti opening ti sarita, ken maysa a negatibo a banag ti naiselsel nga immuna iti isip dagiti agbasbasa, natural laeng metten nga agpanunot dagiti dear readers iti negatibo. Ngamin iti panunot dagiti dear readers ket adda pay laeng a naipigket iti situasion a negatibo—nga isu dayta basbasaenna a paset ti sarita. Isu a natural met ti readers nga umuna a mapanunotna ti negatibo. Isu a dumteng met iti isip da dear readers kadaytoy: APA LA KETDI NGA UMATIPUKPOK DAYTOY!
Apa la ketdi nga umatipukpok daytoy. No daytoy iti umuna a simrek iti isip ni dear readers, isu daytoyen ti ekspektarennan a mapasamak iti sibubukel a sarita ken iti paggibusanna.
Ti makunkuna nga ekspektesion iti biang dagiti dear readers ket isu daytoy ti gagarda nga agbasa. Isu daytoy ti ganasda. Ket no ti sarita a saan a makapataud iti gagar nga agbasa, agtuglep, agsuyaab, ken di palpasen ni dear reader ti basbasaenna, lalo no adda ti nangayab kenkuana a, impalapalnan dayta a basbasaenna iti suli no di ket iti basuraan. Isu nga adu met dagiti libro iti literatura a nangdakdakamat no kasano a tiliwen ken ipupok ti interest dagiti dear readers.
Itoy a kaso, no addan ti gagar, naappananen, nabanniitanen ni author dagiti dear readers iti sima ti gagar iti impakatna a tekniko.
Ket kabayatan iti pannakaiyanud da dear readers kadayta nga ekspektesionda ken iti pannakaray-awda (klase ti sarita a makaparay-aw) inton aggibus iti sarita ket saan met gayam a dayta nga ekspektesionda iti mapasamak iti sarita.
Agbalawdanton dagiti dear readers ngem naladawen ti amin ta naggibusen ti sarita.
Ngamin inaramat ti author ditoy ti makunkuna a twist ending.
Ti twist ending, ket no ania daydiay dakkel unay nga ekspektesion dagiti dear readers kabayatan a basbasaenda ti sarita ket saan nga isu ti napasamak. Sabali ti napasamak. Makuna a nalib-at dagiti dear readers.
(Magustuak man dagiti kakastoy nga estilo a bubugenna dagiti dear readers iti banag a posible a mapasamak nga isu dayta iti panangikulongna iti interest dagitoy tapno ituloyda ti basbasaenda. No addan ti 75% nga interest da dear readers, nasayaat la unayen daytoy. Ngem no 100% nay? Di kad’ agtaleken no kua da dear readers kadagiti sursuratem?)
Ngem kinapudnona, saan a nalib-at dagiti dear readers. Babaen met laeng iti KARAKTERISASION a naikawes ken ni IKIT SIMANG, imparangen ni author ti positibo a kababalin ni Ikit Simang. Itoy a positibo a kababalin ni Ikit Simang, a saanna a maaramid iti makiaapa ta maysa a naasi. Ti ibagbagana a “dangranna” dagiti nangdadael kadagiti mulana ket maysa laeng dayta nga arkos dagiti bibigna wenno arkos ti dilana. Ta kasta la ngarud ti gagangay ken tipikal a tao iti away: no makapungtot ket ti la isawsawangnan. Nabara a talaga lalo no kabarbaraanna la unay. Ngem no nagnadnaden dayta, awanen. Addan a mailadawan ti ayat kadagiti tignay. A ti gura ken pungtot ket adda laeng iti “ngiwatna” ngem awan iti pusona.
Kapada man ni Ikit Simang ti karakter ti daniw-surat ni Cles Rambaud a napauluan iti “Dear Inang” (?) a nangabak iti salip iti daniw iti COVLLA. No arkos ti dila laeng ti pagsasaritaan a karakterisasion iti karakter, “ni Inang” ti maysa kadagiti kababakedan iti Literatura Ilokana. A kas met ken Ikit Simang.
Kastoy ti inaramat ni author a paripirip (foreshadowing/pre-figure) a mabaw-ing ti ekspektesion dagiti dear readers iti gibus ti sarita. Babaen met laeng iti karakterisasion:
“Hoy, “ indil-ag ni ikit idi nariparna dagiti pato iti likudanna. “Inkayo iti inayo. Adda dita kulluong ti baboy a mangmangan,” inwagisna. Nagbuelta dagiti pato.
Iti karakterisasion ni Ikit Simang kadaytoy a pagteng ket saan laeng nga adda ti dakkel a tendensiana nga agbaliw ti riknana. Ngamin kabayatan iti kapantokan ti pungtotna ket adda pay laeng panangiyalikakana kadagiti pato. Concern pay laeng kadagiti pato. Ngarud, maysa daytoy a pagpapatunay wenno mangipaneknek a saanna a kabaelan nga aramiden ti adda a maisawangna. Di kadi?
Ken itoy met laeng a kaso, isu daytoy ti pre-figure/foreshadowing a makuna. Panangiparipirip ni author ti mapasamak nga agbaliwto ti sarita.
Kadagiti met tumitiliw iti foreshadowing/pre-figure, kunaendan a maysa a DE-KAHON TI BALABALA TI SARITA a basbasaenda. Ammodan nga agkatkatawa kennaragsak ni Ikit SImang iti gibusna. Ket no apay nga ituloyda a basaen, kayatda a maammuan no apay nagbaliw ti yabayab ti angina iti uneg ti sarita. Kayatda a paneknekan no husto ti atapna, nga isu met laeng daytoy ti gagar a kunkunak wenno interestna.
Ti DE KAHON a makunkuna ket maysa kadagiti nagkaadu a PLOT PATTERN. A no ania ti maiparang iti rugi ti sarita ket kabaliktadna iti gibus.
Kitaenyo a:
Rugi---agsangsangit ken makapungtot ni Ikit Simang. (negatibo a karakterisasion)
Gibus—agkatkatawa ken napnuan iti ayat ni Ikit Simang. (positibo a karakterisasion)
Rugi—nasadut (sadsadutiris), mannukmon ken mannaya iti hueteng ni Uliteg Sergio (negatibo a karakterisasion)
Gibus—maysa a peacemaker ni Uliteg Sergio (positibo a karakterisasion)
Di met imbagak itay rugina a sinubuan ni author ti negatibo a parang ken karakterisasion dagiti dear readers?
Natural, a kas sagudayen ti linteg ti PLOT PATTERN A DE-KAHON, subuan a subuan ni author dagiti dear readers iti positibo a parang ken karakterisasion iti udina. Bugbogenna ida. At least, 75% a maawisna ti gagar wenno interest. Sanato biglaen a baw-ingen nga igibus a maisupadi iti ekspektesion wenno sabali a pagteng.
(Paboritok man ni Ronnie Halos itoy a wagas wenno estilo.)
Kastoy dagiti makunkuna a PLOT PATTERN A DE KAHON.
(Ispiking of PLOT PATTERN, adda dagiti sumagmamano dinakamatko ken ehemplona iti librok a DUYOG TI SINGASING II. Mabalinyo latta ti agorder.)
Kas ninamnama a wagas ti panangiparang, napinpintas nga amang a maaramat ti DE-KAHON a balabala ti sarita iti makaparay-aw a sarita. Maiyaplikar lalona kadagiti vices and follies.
Nupay kasta, adda met dagiti sumagmamano a sarita a nasagangko a nangaramat itoy a de-kahon a balabala, ngem dagiti biography ken first person story. Dagiti ngay sarita a marigrigat iti rugina ngem baknang iti gibus. Dagiti baknang iti rugi ngem panglaw iti gibus. Basta agkabaliktad a pagteng. Ken dadduma pay.
Dagiti ubbing iti sarita. A, natural ti panangiparang ti author. Ubing la ti ubing, aya?
Dagiti dadduma a karakter wenno dagiti amma dagiti ubbing: mannukmonda ngem addaanda met iti karakterisasion a mannakaawat la unay. Ammoda ti agpakumbaba.
TEMA TI SARITA:
Ti tema ti sarita ket isu ti makunkuna a mensahe. Ti mensahe ni author kadagiti dear readers.
Adtoy man dagiti sumagmamano a natiliwko a tema:
1) Gagangay a napudot ti apuy no madama ti gil-ayab. (Ni Ikit Simang.)
2) Saan nga agkikinnaawatan ti asinoman no awan iti dumngeg. (Ni Ikit Simang a dimngeg ken niUliteg Sergio idi rumaut koma daytoy a mapanna dangran dagiti ubbing. Ken dagiti naggannak dagiti ubbing a dimngeg ken nagpakumbaba iti madi a naaramidan dagiti annakda.)
3) Maala met iti nasayaat a saritaan ti problema. (Insawang ni Uliteg Sergio.
4) Ken adu pay…
Kadagitoy a mensahe ti author ket nakabilbileg a mensahe iti agdama a panawen. Apay nga adda ti panagsususik? Apay nga adda ti panagaapa?
Ngamin AWAN TI AGPAKUMBABA.
Ngamin AWAN TI DUMNGEG KADAGITI POSITIBO A PANUNOT.
Ngamin AWAN ITI PANAGSASARITA KADAGITI PROBLEMA.
Pasig a psy-war. Pasig a cold war. No ania la ditan a war. Wenno saan, inikkisan iti langalang, iti ummong, iti diario, iti radio ken iti telebision. Kasla dagita adda dita senado ken kongreso, kadagiti city hall, municipal hall ken provincial capitol a pinnulitika ken pinnartiduan ti mapaspasamak ket awan iti nasayaat a tungtongan ken panagsasarita ken rekonsiliasion isu a mapaspasamak met iti panagrigat dagiti umili.
Ispiking op pulitikal situasion, nalabit a karaman daytoy a solusion wenno suhestion dagiti mensahe ti sarita nga indatag ti author: panagkikinnaawatan, panagpakumbaba, panagsasarita iti naalumamay, panangadal kadagiti problema a saan ket a binnabalaw ken pinniltakan iti dugyot.
Kas kuna dagiti grupo ti Asin: “Masdan mo ang mga bata / ang sagot, doon mo makikita…”
Itoy a sarita ti author, nakapatpateg la unay ti akem dagiti ubbing—ti apada, ti panagkikinnaawatanda, ti panagpakumbaba ti tunggal maysa, ti ragsakda.
Kasta met kadagiti nagannak kadakuada.
Isu a makuna a nakabilbileg a mensahe ti sarita.
PALIIW:
1) nagasat daytoy a makaparay-aw sarita, ta nangabak iti salip iti serioso a sarita.
2) nasuroken a tallopulo a sarita ti maipapan ken Uliteg Sergio, Ikit Simang ken Celin. Daytoy ti kaudian iti amin. Ken isu met ti kakaisuna a nakaiyalat iti gungguna kadagitoy a Uliteg Sergio series. Isu pay ti kaudian a sinurat a sarita ti author sakbay nga inawagan ti Namarsua.
3) Agsipud ta maysa a makaparay-aw a sarita daytoy, adda dagiti makuna a hyperbole nga inaramat ti author. Well, nupay kasta, talaga a hyperbole ti maysa kadagiti karakteristik ti maysa a makaparay-aw a sarita. Ngem saan koma met a labsen unay a kas itoy: “winagisan ni Ikit Simang dagiti pato ket nagtungpalda a dagus?” Itoy a kaso, diak a masinuo no umno wenno saan daytoy a banag. Gapu kadagitoy a kapanunotan:
a) Mabalin met ngata a, ta humorous ti sarita? Nayon a ray-aw.
b) Nalabit a tekniko ti author daytoy tapno ad-adda pay a maray-aw dagiti dear readers ket dida mapanunot ken madlaw nga inkulong laeng ni author ida iti situasion a mangbaliktadto ti ekspektesionda?
c) Bukod a disposision dagiti editor daytoy a banag. Isudan iti ad-adda a makaammo itoy. Mapalubosan man ken saan dayta a binatog, isu latta nga isu ti pintas ti sarita a di man la napukisan.
4) Panagkunak, saanen a makatulong iti eksena iti panagala iti tukmem ken lagdaw da Celin ken inana. Nangpaatiddog daytoy eksena. Makuna a padding. Mabalin met latta nga imbaga koma ti author a naggapuda nagala ti tukmem ken lagdaw iti maysa a sentence sada nalabasan dagiti ubbing nga agpipinnaangat iti lawalawa. Nupay kasta, maysa a minor a biddut daytoy a nalaka laeng nga editen
5) Yan ti sakripisio ditoy a tema a kas iti napagsasalipan?
a) Ken Ikit Simang. Nasken nga “isakripisiona” wenno alay-ayanna ti pungtotna gapu iti kappia dagiti agkakaarruba. No saan a matungpal daytoy mapataud met ti riribuk.
b) Ken Uliteg Sergio. Maysa met a sakripisio iti umno, pagwadan a panagserbi iti takem a kas kagawad.
c) Kadagiti amma. Maysa met a panagsakripisio ti tao a napakumbaba. Saan a ma-pride a makuna.
6) Saan a pudno a “nalusak dagiti karabasa ken tabungaw” itoy a sarita, no di ket maysa a nabalitokan a “karabasa ken tabungaw” a naidasar iti puni ti Literatura Ilokana.
Kas maysa a mannaniw ken maysa nga agsursurat kadagiti local color a sarita ti author, ti “nalusak a karabasa ken tabungaw” ket inaramatna laeng a simbolo dagitoy no ania ti sarsaritaenna iti sarita.
Literally, ti karabasa ken tabungaw ket taraon ti pisikal a bagi.
Idinto ta dagiti tagipatgen wenno values nga ikut ni Ilokano ket isu met ti taraon ti panunot ken kararua. Ti panangdengngeg iti patigmaan, panagpakumbaba, panagsasarita kadagiti problema ket saan a maibilang a “nalusak a karabasa ken tabungaw” (NEGATIBO A PANUNOT) no di ket nabalitokan a “karabasa ken tabungaw. (POSITIBO A PANUNOT.”
7) Gagangay iti away dagiti kababalin a panagsabong no kua ti dila. Ngem iti laksid itoy ket addaan iti nakatartarnaw a puso. Daytoy a karakterisasion a naikawes ken ni Ikit Simang ket ad-adda pay a pinapigsana ti bileg ti sarita. Natural a natural a karakter. Tao. Pudpudno a tao a saan ket a bambanti.
8) Napintas ti inaramid ti author a panangiparang a dagus parikut ti sarita. maysa pay daytoy a nabileg a pananglawin ti interest dagiti dear readers. Daytoy nga imparangna a parikut iti sarita ket nasolbar met laeng iti wagas nga umno ken naintaoan, solusion iti parikut a maapresiet iti amin. ## jimagpalojr.
Monday, October 18, 2004
Anallisis iti RFAAFIL2004
TI “BASSIT” A SARITA NGA ADDAAN “DAKKEL” A MENSAHE**


c: text/html

text:
Submarino
Ti submarino ket maysa a pagluganan iti danum a makapabael ti nawaya a panaglangoy ti kaadaleman. Daytoy ket maigiddiat manipud ti sumerhible, nga adda ti limitado a kapabilida iti kaadaleman. Ti termino a submaríno ket kaaduan amaitudtudo iti dakkel a naitripulate ng autonomo a bahina. Nupay kasta, ti naipakasaritaan wenno ti panagisasao, ti submaríno ket mabalin pay a mangitudo kadagiti kalalainganna a kadakkel wenno bassit a bahina (dagiti battit a submarino, dagiti basaan a submarino), dagiti lugan a naipatpattiway a napaandar wenno dagiti Autonomo a Lugan ti Kaadaleman.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Submaríno iti Wikimedia Commons

robotstxt: allowed

filter: keep


text:
GAMENG MANIPUD ITI SAO TI DIOS | SALMO 74-78
Laglagipen Dagiti Aramid ni Jehova
Napateg ti panangutob kadagiti nagsasayaat a naaramidan ni Jehova
Makatulong ti panangutob tapno maipasagepsep kadatayo dagiti mabasatayo iti Sao ti Dios ken mapaunegtayo ti apresasiontayo kadagiti naespirituan a taraon
Makatulong ti panangutob maipapan ken Jehova tapno malaglagiptayo dagiti nakaskasdaaw nga aramidna ken ti namnama nga inkabilna iti sanguanantayo
Dagiti aramid ni Jehova ramanenna dagiti sumaganad:
Panamarsua
No ad-adu ti maadaltayo maipapan iti panamarsua, ad-adda met nga agamangatayo ken Jehova
Nadutokan a lallaki iti kongregasion
Masapul nga agpasakuptayo kadagidiay dinutokan ni Jehova a mangidaulo
Dagiti panangisalakanna
Makatulong ti pananglagip kadagiti panangisalakan ni Jehova tapno tumibker ti panagtalektayo a talaga a kayatna ken kabaelanna nga aywanan dagiti adipenna


text:
PANNAKISARITA ITI MAYSA A KAARRUBA
Mamati Kadi ken Jesus Dagiti Saksi ni Jehova?
Naisalaysay iti baba ti gagangay a pannakisarita ti maysa a Saksi ni Jehova iti kaarrubana. Ipapantayo a simmarungkar ti Saksi nga agnagan Anthony iti pagtaengan ti maysa a lalaki nga agnagan Tim.
NAPATEG TI PAMMATI KEN JESUS
Anthony: Komusta Tim?
Tim: Nasayaat met.
Anthony: Adda intugotko a kabaruan a ruar ti Pagwanawanan ken Agriingkayo! Sigurado a magustuam dagitoy.
Tim: Pagyamanan. Kinapudnona, maragsakanak nga immayka ta adda kayatko a saludsoden.
Anthony: Sige, ania dayta?
Tim: Idi kalman, nagsaritakami iti katrabahuak. Nadakamatko ti maipapan iti nagpintas a tract nga intedmo kaniak. Ngem kunana a diak basbasaen dagita ta saan kano a mamati ken Jesus dagiti Saksi ni Jehova. Pudno kadi dayta? Kinunak nga isaludsodkonto kenka inton agsublika.
Anthony: Nasayaat ta insaludsodmo dayta kaniak. Ngamin, awanen ti nasaysayaat a pakaammuam iti patpatienmi no di dakami a Saksi.
Tim: Isu ngarud ti kunak.
Anthony: Kinaagpaysuanna, talaga a mamatikami ken Jesus. Ammomi a napateg ti panamati kenkuana tapno maisalakan.
Tim: Ammok a mamatikayo, ngem nagpanunotak idi imbagana a dikay mamati ken Jesus. Panagkunak, dita pay nagsaritaan dayta.
Anthony: Nasayaat no basaenta ti sumagmamano a teksto ti Biblia a mangipakita a napateg ti maaddaan iti pammati ken Jesus. Dagitoy ti masansan nga usaren dagiti Saksi ni Jehova iti panangasabada.
Tim: Sige.
Anthony: Basaenta nga umuna ti kinuna ni Jesus iti Juan 14:6. Imbagana daytoy idi nakisarita iti maysa nga apostolna. “Kinuna kenkuana ni Jesus: ‘Siak ti dalan ken ti kinapudno ken ti biag. Awan ti umay iti Ama malaksid no baeten kaniak.’” Sigun iti binasata, ania ti kakaisuna a pamay-an tapno makaadanitayo iti Ama?
Tim: Babaen ken Jesus.
Anthony: Hustoka. Ken mamati dagiti Saksi ni Jehova iti dayta. Maisaludsodko man: Sigun iti naammuam a kalikaguman ti Dios, no agkararag ti maysa a tao, asino ti pangidalananna iti kararagna?
Tim: Ni Jesus.
Anthony: Umisoka. Isu nga amin a kararagko ket ipadalanko iti nagan ni Jesus. Kasta met laeng ti kararag ti amin a Saksi ni Jehova.
Tim: Kasta gayam.
Anthony: Ti sabali pay a teksto nga usigenta ket ti Juan 3:16. Nagpateg daytoy a teksto ta naawagan iti ababa nga Ebanghelio. No adda maysa a teksto a mangiladawan iti biag ken ministerio ni Jesus ditoy daga dayta ti Juan 3:16. Nasayaat siguro no basaenta.
Tim: Sige. Kunana: “Ta ti Dios inayatna ti lubong iti kasta unay isu nga intedna ti bugbugtong nga Anakna, tapno tunggal maysa a mangwatwat iti pammati kenkuana saan koma a madadael no di ket maaddaan iti agnanayon a biag.”
Anthony: Pagyamanan. Pamiliar kadi kenka daytoy a teksto?
Tim: Wen, kanayonko a mangngeg ken mabasa kadagiti karatula.
Anthony: Pamiliar dayta a teksto. No usigem a naimbag dayta, kinuna ni Jesus a gapu iti ayat ti Dios, posible a maaddaan dagiti tattao iti biag nga agnanayon. Ngem ania ti kasapulan nga aramidentayo?
Tim: Maaddaan iti pammati.
Anthony: Wen. Maaddaan pammati iti bugbugtong nga Anak, ni Jesu-Kristo. No kasta, ti pammati ken Jesus luktanna ti dalan nga agturong iti biag nga agnanayon. Mabasa dayta a mismo iti panid 2 ti magasin nga intedko kenka. Maipapan iti panggep Ti Pagwanawanan, daytoy a magasin “parparegtaenna dagiti tattao a maaddaan iti pammati ken Jesu-Kristo, a natay idi tapno magun-odantayo ti biag nga agnanayon, ken agturturay itan kas Ari iti Pagarian ti Dios.”
Tim: Paneknekan gayam a mismo ti magasinyo a mamati dagiti Saksi ni Jehova ken Jesus.
Anthony: Husto.
Tim: Ngem apay ngarud nga ibagbagada a saankayo a mamati ken Jesus?
Anthony: Adda sumagmamano a rason. Ibagbagada dayta gapu ta nangngegda iti sabsabali. Wenno mabalin a dayta ti insuro ti ministroda.
Tim: Mabalin met siguro nga ibagbaga ti dadduma a dikay mamati ken Jesus gapu ta Saksi ni Jehova ti awag kadakayo, saan a Saksi ni Jesus.
Anthony: Mabalin a maysa pay dayta a rason.
Tim: Apay ngamin a ni Jehova ti kanayon nga ikaskasabayo?
‘IMPAKAAMMOK TI NAGANMO’
Anthony: Patienmi a napateg nga usaren ti nagan ti Dios a Jehova, kas iti inaramid ti Anakna a ni Jesus. Usigem ti inkararag ni Jesus iti Amana iti Juan 17:26. Mabalin kadi a pakibasam?
Tim: Sige. “Impakaammok kadakuada ti naganmo ket ipakaammokto dayta, tapno ti ayat a pinangayatmo kaniak maadda koma kadakuada ken siak a maikaykaysa kadakuada.”
Anthony: Pagyamanan. Paliiwem ta kinuna ni Jesus nga impakaammona ti nagan ti Dios. Apay ngata nga inaramidna dayta?
Tim: Hmm. Diak ammo.
Ti panamati ken Jesus ket napateg tapno maisalakantayo
Anthony: Nasayaat siguro no basaenta ti sabali pay a teksto a mangilawlawag iti dayta, ti Aramid 2:21. Kunana: “Tunggal maysa nga umawag iti nagan ni Jehova maisalakanto.” Ammok nga umanamongka a no ti panangawag iti nagan ni Jehova ket makalikaguman tapno maisalakan ti maysa, sigurado nga ammo dayta ni Jesus.
Tim: Siempre, ammona.
Anthony: Pannakaisalakan ngarud dagiti pasurotna ti maysa a makagapu no apay a napateg ken Jesus nga ammoda ti nagan ti Dios ken usarenda dayta. Dayta met ti maysa kadagiti kangrunaan a rason nga isarsaritami ti maipapan ken Jehova. Para kadakami napateg nga ipakaammomi iti sabsabali ti nagan ti Dios tapno matulonganda nga umawag iti dayta.
Tim: Ngem uray saan nga ammo wenno saan nga usaren dagiti tattao ti nagan ti Dios, ammoda latta ti ibagbagada no tuktukoyenda ti Dios.
Anthony: Pudno dayta. Ngem babaen ti panangipakaammo ti Dios iti naganna, nalaklaka para kadatayo ti suminged kenkuana.
Tim: Ania ti kayatmo a sawen?
Anthony: Panunotem daytoy: Ditay masapul nga ammuen ti nagan ni Moises. Mabalin nga ibagatay la koma a daydiay lalaki a nangbisngay iti Nalabaga a Baybay wenno ti lalaki nga immawat iti Sangapulo a Bilin. Kasta met ken Noe, ngem apay a masapul pay nga ammotayo ti naganna? Mabalin nga ibagatay la koman a ti lalaki a nangaramid iti daong ken insalakanna ti pamiliana ken dagiti animal. Uray koma ni Jesu-Kristo, saan kadi a mabalin nga ibagatay la koman a daydiay naggapu idiay langit ken natay maigapu kadagiti basoltayo?
Tim: Wen nga agpayso.
Anthony: Ngem sinigurado ti Dios a maammuantayo ti nagan dagita nga indibidual. No ammotayo ti naganda, agbalin a napaypayso dagita a salaysay kadatayo. Uray no ditay naam-ammo ni Moises, Noe, ken Jesus, napaypayso dagitoy kadatayo ta ammotayo ti naganda.
Tim: Diak pulos napanunot dayta, ngem hustoka!
Anthony: Dayta ti sabali pay a rason a kanayon nga usaren dagiti Saksi ni Jehova ti nagan ti Dios. Kayatmi a tulongan dagiti tattao a maaddaan iti pammati ken Jehova a Dios kas pudpudno a Persona a mabalin a pakigayyeman. Kasta met, ipagpaganetgetmi ti akem ni Jesus iti pannakaisalakantayo. Nasayaat siguro no basaenta ti maysa pay a teksto.
Tim: Sige.
Anthony: Nabasata itay iti Juan 14:6 a kinuna ni Jesus nga isu “ti dalan ken ti kinapudno ken ti biag.” Sublianta ti sumagmamano a bersikulo ken paliiwem ti sasaona iti Juan 14:1. Pakibasam man ti kinuna ni Jesus iti maudi a paset ti bersikulo?
Tim: OK. Kunana: “Watwatenyo ti pammati iti Dios, watwatenyo met ti pammati kaniak.”
Anthony: Pagyamanan. Kayat kadi a sawen dayta a pilientayo laeng ti patientayo no ni Jesus wenno ni Jehova?
Tim: Saan. Kuna ni Jesus a kasapulantay ida a dua.
Anthony: Hustoka. Ken ammok nga umanamongka a saan nga umdas nga ibagatayo a mamatitayo ken Jesus ken iti Dios. Masapul nga agbiagtayo a maitunos iti ibagbagatayo.
Tim: Siempre.
Anthony: Ngem kasano a maipakita ti maysa a pudno nga addaan pammati ken Jesus ken iti Dios? Nasayaat siguro a pagsaritaanta dayta inton sumaruno. *
Tim: Sige.
Adda kadi kayatmo a maammuan a topiko iti Biblia? Adda kadi saludsodmo maipapan iti patpatien dagiti Saksi ni Jehova? No kasta, dika koma bumdeng a makisarita kadagiti Saksi ni Jehova ta maragsakanda a mangilawlawag iti dayta.
^ par. 60 Para iti ad-adu pay nga impormasion, kitaem ti kapitulo 12 iti libro nga Ania a Talaga ti Isursuro ti Biblia? nga impablaak dagiti Saksi ni Jehova.
Ammuem ti Ad-adu Pay
Panagbiag iti Wagas a Makaay-ayo iti Dios
Posible ti agbiag iti wagas a makaay-ayo ken ni Jehova. Kinapudnona, mabalinmo ti makigayyem kenkuana.


text:
Evangelio ni Maria Magdalena
Ti Evangelio ni Maria Magdalena ket masarakan iti Codex nga Akhmim, maysa a texto a gnostico ti of the apokripa a Baro a Tulag a naala iti Cairo, Ehipto idi 1896. Ngem sa laeng naipablaak daytoy idi 1955, kalpasan a rimmuar ti Biblioteka a Nag Hammadi. Sumagmamano kadagiti texto ti Codex nga Akhmim ti adda met laeng kadagiti texto ti Nag Hammadi, ngem awan ti "Evangelio ni Maria Magdalena." Iti popular a literatura, am-ammo daytoy kas Evangelio ni Maria Magdalena, nupay kasta saan a nadakamat iti texto ti "Magdalena" ket mabalin a ti Maria ket maysa kadagiti innem a Maria a iti Baro a Tulag.
Ti texto ti Evangelio ket kangrunaan a maseknan iti
- mortalidad ken ti nagtaudan ti mortalidad kas bunga ti demi-urge
- iyuuli ni Jesus
- ti iyuuli ti kararua segun iti gnosticismo
Akinruar a silsilpo[urnosen | urnosen ti taudan]
- Evangelio ni Maria
- Evangelio ni Maria: (syncretic a texto, nairaman dagiti Coptico ken nasapsapa a Griego a kopkopia)
- Evangelio ni Maria (sabali pay a texto)


text:
Sumisip, Basilan
Ti Sumisip ket maysa a primera klase nga ili iti probinsia ti Basilan iti Filipinas.
Dagiti baranggay[urnosen | urnosen ti taudan]
Ti Sumisip ket nabingbingay a politikal kadagiti 29 a barbaranggay.[2]
- Bacung
- Baiwas
- Basak
- Benembengan Lower
- Benembengan Upper
- Bohe-languyan
- Buli-buli
- Cabcaban
- Cabengbeng Lower
- Cabengbeng Upper
- Ettub-ettub
- Guiong
- Kaum-Air
- Kaumpamatsakem
- Libug
- Limbocandis
- Lukketon
- Luuk-Bait
- Mahatalang
- Manaul
- Mangal (Pob.)
- Marang
- Mebak
- Sahaya Bohe Bato
- Sapah Bulak
- Sumisip Central
- Tikus
- Tongsengal
- Tumahubong
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Basilan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Basilan". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Papa Clemente I
Ni Santo Papa Clemente I (fl. 96), naam-ammuan pay a kas ni San Clemente ti Roma (iti Latin, Clemens Romanus), ket nailista manipud ti nasapa a petsa a kas maysa nga Obispo ti Roma. Isu ti immuna nga Apostoliko nga Ama ti Simbaan.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Papa Clemente I iti Wikimedia Commons
Dagiti obra a mainaig kenni Papa Clemente I iti Wikisource (Ingles)
- Herbermann, Charles, ed. (1913). "Pope St. Clement I". Ensiklopedia Katolika. New York: Robert Appleton Company.


text:
Gubat
Ti gubat ket maysa a naurnos ken kankanayon a napaut a suppiat nga inar-aramid babaen ti estado ken/wenno dagiti awan estado nga agtigtignay. Daytoy ket nailaslasin babaen ti nakaro a ranggas, sosial a panagsinga, panagsagsagaba ti tao, ken panagdadel ti ekonomia.[1][2] Ti gubat ket nasken a maawatan a kas maysa a pudno, naikaskaso ken nawatiwat a naarmasan a suppiat a baetan dagiti pilitikal a komunidad, ken isunga naipalpalawag a kas maysa aporma iti politikal a ranggas wenno panangibaetan.[1][3] Dagiti agasmang a pamay-an nga inus-usar babaen dagiti grupo tapno makapanda a makigubat ket nakunkuna a pannakigubatan. Ti kaawan ti gubat ket kadawyan a nakunknuna iti kappia.
Dagiti nagibasaran[urnosen | urnosen ti taudan]
- ^ a b "Tinawtawid a Diksionario ti Amrikano: Gubat". Thefreedictionary.com. Naala idi 2011-01-24.
- ^ "Diksionario ti Merriam Webster: Gubat". Merriam-Webster. 13 Agosto 2010. Naala idi 2011-01-24.
- ^ "Ensiklopedia ti Pilosopia ti Stanford".
Bibliograpia[urnosen | urnosen ti taudan]
- Angelo Codevilla ken ni Paul Seabury, GUbat: Dagiti Gibus ken Pamay-an (Potomac Books, Napabaro a maikadua nga edision babaen ni Angelo Codevilla, 2006) ISBN-X
- Angelo M. Codevilla, Awan Balligi, Awan Kappia (Rowman ken ni Littlefield, 2005) ISBN
Dagiti silpo ti ruar[urnosen | urnosen ti taudan]
- Midia a mainaig iti Gubat iti Wikimedia Commons
- Midia a mainaig iti Pannakigubatan iti Wikimedia Commons
- Dagiti inadaw a sasao a mainaig iti Gubat iti Wikiquote (Ingles)
- Dagiti banag iti Gandat ti Gubat
- Ensiklopedia ti Pilosopia ti Stanford


text:
Plantilia:Str sub old
Panagusar[urnosen ti taudan]
{{str_sub|teksto|rugi|kaatiddog}} = Subkuerdas ti teksto a mangrugi iti rugi ken aglaon kadagiti kaatiddog a karakter. Ti batayan ket 0: ti umuna a karakter ket nabilangan ti 0, ken dadduma pay, a kas ti {{str_sub|20090624130510|8|2}} ket mangisubli ti 2 a karakter a mangrugi iti maiaka-9, kdpy "13"
Datos ti plantilia[urnosen ti taudan]
TemplateData para iti Str sub old
Ti plantilia ket mangala ti subkuerdas ti ''teksto'' a mangrugi iti ''rugi' ken aglaon kadagiti ''kaatiddog'' a karakter.
Dagiti parametro ti plantilia
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Sakit
Ti sakit ket isu ti saan a normal a kondision nga umapay ti bagi iti maysa nga organismo. Daytoy ket kankanayon a maiyallilaw a kas maysa a mediko a kondision a mainaig kadagiti naisangayan sintoma ken dagiti senial. Daytoy ket mabalin a gapuanan babaen dagiti banag a kasisigud a nagtaud manipud kadagiti akin-ruar a taudan, a kas ti makaalis a sakit, wenno mabalin a gapuanan babaen ti akin-uneg a pannakapaay iti annong, a kas dagiti autoimmuna a sakit. Kadagiti tao, ti "sakit" ket kadawyan a nawatiwat a naus-usar a mangitudo iti aniaman a kondision a gapuanan ti ut-ot, pannakapaay iti annong, tuok, dagiti sosial a parikut, wenno pannakatay iti tao a nasakitan, wenno dagiti kapadpada a parikut para kadagiti tao a maalisan. Iti nawatwatiwat a kapanunotan, daytoy ket sagpaminsan pay a mangiraman kadagiti dunor, disabilidad, dagiti kirokiro, dagiti sindroma, dagiti pannakaalis, dagiti nailasin a sintoma, dagiti saan a kadawyan a panagkukua, ken dagiti saan a kadawyan a panagdumadumaan iti estruktura ken annong , bayat a dagiti sabali a kontesto ken para kadagiti sabali a panggep dagitoy ket mabalin a maipanunotan a saan a malasin a katkategoria. Dagiti sakit ket kadawyan nga apektaranna ti tao a saan laeng iti pisikal, ngem ti pay panagrikna, a ti pannakaalis ken iti panagbiag kadagitoy nga adu a sakit ket makabaliw ti perspektibo ti maysa a tao iti biag ken ti bukodda a personalidad.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
- Midia a mainaig iti Sakit iti Wikimedia Commons
- Dagiti inadaw a sasao a mainaig iti Sakit iti Wikiquote (Ingles)
- Dagiti Topiko ti Salun-at


text:
Papa Marcelino
Ni Santo Papa Marcelino, segun ti Liberiano a Katologo, ket nagbalin nga Obispo ti Roma idi 30 Hunio 296, isu ti simmaruno idi kenni Santo Papa Cayo.
Dagiti nagibasaran[urnosen | urnosen ti taudan]
Mangiraman daytoy nga artikulo ti teksto manipud iti pablaak nga adda itan iti dominio a publiko: Chisholm, Hugh, ed. (1911). "Santo Papa Marcelino". Encyclopædia Britannica (Maika-11 nga ed.). Pagmalditan ti Unibersidad ti Cambridge.
Dagiti silpo ti ruar[urnosen | urnosen ti taudan]
Midia a mainaig kenni Papa Marcelino iti Wikimedia Commons


text:
Listaan dagiti Bise Presidente ti Filipinas
Daytoy ket kompleto a listaan dagiti Bise Presidente ti Filipinas, nga inaugarado a kas Bise Presidente ti Filipinas kalpasan ti pannakapasingked ti batay -linteg a nalawag a nangirangarang ti kaadda idiay Filipinas. Naisuppiatan ti pannakairaman ni Mariano Trías iti daytoy a listaan, gaputa ni Trias ket napili idi a kas bise presidente iti Konbension Tejeros, ken kas bise presidente manen para iti nabiit ti biagna a Republika ti Biak-na-Bato, nga idi ket nawaswas kalpasan ti pannakapirma ti Tulagan ti Biak-na-Bato ken ti eksilo ni Aguinaldo. Ti Saan a ti pannakaituloy ti turay babaen ni Emilio Aguinaldo idi naituloy ti rebolusion idi Mayo 1898 wenno ti kadawyan a proklamasion ken inaugarasion a kas Presidente babaen ti Umuna a Republika ti Filipinas idi 1899 ket dagidi turay a nangited para iti kina-bise presidente. Ti kina-bise presidente iti kaunegan ti kontesto ti gobierno ti Filipinas ket pormal idi a napartuat babaen ti batay-linteg idi 1935.
Dagiti bise presidente idi las-ud ti Mankomunidad iti Filipinas ket addaan idi iti turay iti Amerikano, ken awan idi ti opisina ti bise presidente idi las-ud ti Maikadua a Republika, ken naikeddeng idi a tirtiris a gobierno ti Imperial a Hapon idi las-ud ti Maikadua a Sangalubongan a Gubat.
Idi inrangarang ni Ferdinand Marcos ti linteg militar, ti nakatugaw a bise presidente, a ni Fernando Lopez, ket naikkat idi iti opisina. Ni Marcos ket nagturay nga awan ti bise presidente aginggana idi 1986. Ti batay-linteg ti 1973 ket immuna idi a saan a nangited ti bise presidente, ngem dagiti simmarsaruno a panagbalnaliw ti batay-linteg ket nangisubli ti opisina. Ti maysa a bise presidente ket napakabaelan a nagtugaw kalpasan ti panagbutos idi 1986 idi ti etiketa ni Marcos-Arturo Tolentino ket nairangarang nga isuda dagiti nangabak babaen ti Batasang Pambansa.
Adda met dagiti tallo a bise presidente a nagbalin a presidente gapu ti ipupusay dagiti presidente - ni Sergio Osmeña (1944), Elpidio Quirino (1948) ken ni Carlos P. Garcia (1957). Isuda ket saan a nanginominado ti baro a bise presidente, gaputa ti batay-linteg ti 1935 ket silensio iti daytoy a banag; ti baro a bise presidente ket maipatugaw kalpasan a naammuan dagiti resulta dagiti panagbutos. Ni Gloria Macapagal-Arroyo ket nagbalin a presidente kalpasan idi inkeddeng ti Kangatuan a Korte a ni Joseph Estrada ket nagikkat. Ni Arroyo ket indutokna ni Teofisto Guingona kalpasan ti manmano nga aldaw kalpasan ti pannakaipangatona iti bileg. Ti batay-linteg ti 1987 ket nagbilin a ti Presidente ket manginominado ti bise presidente manipud ti kameng ti Kongreso ti Filipinas, nga idiay dagiti dua a kamara ket agbutosda para iti pannakaikeddeng babaen ti kaaduan a butos.
Ni Fernando Lopez ket isu ti kapautan a nagserbi a bise presidente, isu ket nagserbi iti dagup ti gangani a 11 a tawtawen. Ni Arturo Tolentino ket nagserbi ti 11 nga al-aldaw sakbay a naikkat idi 1986 babaen ti Rebolusion ti Bileg ti Tattao. Ni Noli de Castro ket isu idi ti immuna a bise presidente a saan a kameng ti ania man a partido ti politika ngem mainaig iti kumaduaan nga indauluan babaen ti Lakas-CMD.
Dagiti linaon
Listaan dagiti Bise Presidente[urnosen | urnosen ti taudan]
Dagiti saan nga opisial a Bise Presidente ti Filipinas[urnosen | urnosen ti taudan]
Dagiti historiador ken dagiti dadduma pay a pigura ket nangilasin kadagiti sumaganad a tao a kas nagtengngel ti kina-bise presidente iti gobierno a naikeddeng a mangirepresenta ti Filipinas, ngem dagiti terminoda iti opisina ket saan a naibilang babaen ti gobierno ti Filipinas a kas paset ti presidensial a panagsisinnaruno.
-
Kapisanan ng Paglilingkod sa Bagong Filipinas (KALIBAPI; Gunglo para iti Serbisio iti Baro a Filipinas)
Dagiti nagibasaran[urnosen | urnosen ti taudan]
- ^ Nangrugi ti terminona iti pannakabutosna a kas bise presidente iti Konbension Tejeros.
- ^ Nagpatingga ti terminona iti pannakawaswas ti Republika ti Biak na Bato.
- ^ a b Kimmaddua iti Sangkatipunan ti Magdalo iti rebolusionario a kagimongan ti Katipunan.
- ^ a b c Simmaruno kalpasan ti ipupusay ti presidente.
- ^ Nagpatingga ti terminona babaen ti pannakairangarang ti linteg militar.
- ^ AWan ti opisina ti bise presidente iti kasisigudl, di nabaliwan a Batay-linteg ti 1973, a napasingkedan idi Enero 17, 1973. Dagiti enimienda iti Artikulo VII ken nagisubli iti daytoy a puesto.
- ^ Nagpatingga ti termino idi nabatuag ni Marcos idi 1986 Rebolusion ti Bieg ti Tattao
- ^ Nagbalin a bise presidente babaen ti panagtunton a panaballigi iti naisuppiatan a kellaat a panagbutos idi 1986.
- ^ Ni Laurel ket kameng idi ti Partido Nacionalista, a kimmadua iti etiketa ti UNIDOt. Idi 1989, nawaswas idi ti UNIDO ken ni Laurel ket nabutosan a kas presidente dagiti Nacionalista.
- ^ Ni Estrada ket timmaray idi a kadua ni Eduardo Cojuangco iti NPC; ti bukodna a partido, Partido ng Masang Pilipino ket kimmaddua idi iti NPC.
- ^ Nominado babaen ni President Arroyo ken pinasingkedan babaen ti Kongreso.
- ^ Nagpatingga ti terminona babaen ti pannakatiliwna dagiti Puersa ti Amerikano .
Dagiti nota[urnosen | urnosen ti taudan]
- "Batay-linteg ti Republika iti Filipinas idi 1973". Philippine Constitutions. Chan Robles Virtual Law Library. Naala idi 2006-10-26.
- "Batay-linteg ti Republika iti Filipinas idi idi 1987 - Artikulo VII". Philippine Constitutions. Chan Robles Virtual Law Library. Naala idi 2006-10-26.


text:
Pagsasao a Zazaki
Ti Zazaki, makunkuna pay a Zaza, Kirmanjki, Kirdki ken Dimli, ket maysa a pagsasao nga Indo-Europeano ken kangrunaan a maisasao idiay akin-day a Turkia. Ti pagsasao ket paset ti amianan a laud a grupo ti Irani a paset ti pamilia ti Indo-Europeano, ken tagikua ti Zaza-Gorani ken grupo ti dialekto a Kaspio.[2] Ti Zazaki ket makibingay kadagiti adu a langa, estruktura, ken bokabulario iti Gorani. Ti Zazaki ket adda pay dagiti pannakaipadana iti Talyshi ken dagiti dadduma a pagsasao a Kaspio.[3] Segun ti Ethnologue (ania dagit isiudad [Paul 1998][3]), ti bilang dagiti agsasao ket adda iti baetan ti 1.5 ken 2.5 a riwriw (mairaman dagiti dialekto). Segun ti Nevins, ti bilang dagiti agsasao ti Zazaki ket adda iti baetan ti 2 ken 4 a riwriw.[4]
Dagiti nota
Dagiti nagibasaran[urnosen | urnosen ti taudan]
- ^ Reperensia ti Zazaki iti Ethnologue (maika-17 nga ed., 2013)
Reperensia ti Kirmanjki (Akin-amianan a Zazaki) iti Ethnologue (maika-17 nga ed., 2013)
Reperensia ti Dimli (Akin-abagatan a Zazaki) iti Ethnologue (maika-17 nga ed., 2013)
- ^ ]Iranica Urayno kasta, dagiti pagsasaoda ket nakapreserba kadagiti nadumaduma nga isoglosses kadagiti dialekto ti rehion ti akin-abagatn a Kaspio, ken ti lugarna iti grupo ti dialekto a Kaspio iti Irani ti Amianan a laud ket nalawag.
- ^ a b Ti puesto ti Zazaki Kadagiti Laud nga Irani a pagsasao babaen ni Paul Ludwig
- ^ http://www.fas.harvard.edu/~lingdept/IndexicalityWorkshop/anandnevins04.pdf


text:
Lehislatibo a distrito iti Las Piñas-Muntinlupa
Ti Lehislatibo a Distrito iti Las Piñas-Muntinlupa ket isu idi ti pannakabagi ti ili ti Las Piñas ken Muntinlupa iti Kamara dagiti Pannakabagi ti Filipinas manipud ti pannakabangonnna idi 1987 aginggana idi 1998, idi ti Las Piñas ken ti Muntinlupa ket nagbalinda kadagiti urbano unay a siudad ken naikkanada kadagiti bukodda a pannakabagi.
Maymaysa a distrito[urnosen | urnosen ti taudan]
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- Kongresional a Biblioteka iti Kamara dagiti Pannakabagi ti Filipinas


text:
Hunio
Ti Hunio ket isu ti maika-6 a bulan ti tawen dagiti kalendario a Huliano ken Gregoriano ken maysa kadagiti uppat a bulan nga addaan iti kaatiddog iti 30 nga al-aldaw. Ti Hunio ket ti bulan nga addaan kadagiti kaatiddogan nga oras iti lawag ti init idiay Akin-amianan a Hemisperio ken dagiti kaababaan nga oras iti lawag ti init idiay Akin-abagatan a Hemisperio. Ti Hunio idiay Akin-amianan a Hemisperio ket ti tiempo a kapada iti Disiembre idiay Akin-abagatan a Hemisperio ken iti baliktadna. Idiay Akin-amianan a Hemisperio, ti rugi ti astronomikal a kalgaw ket 21 Hunio (ti meteorolohikal a kalgaw ket mangrugi iti 1 Hunio). Idiay Akin-abagatan a Hemisperio, ti rugi ti astronomikal a panaglalam-ek ket 21 Hunio (meteorolohikal a panaglalam-ek ket mangrugi iti 1 Hunio).
Iti rugi ti Hunio, lumgak ti init iti konstelasion ti Tauro; iti patingga ti HUnio, lumgak ti init iti konstelasion ti Gemini. Nupay kasta, gapu ti presesion dagiti ekuinokso, ti Hunio ket mangrugi a ti init ket adda iti astrolohikal a senial ti Gemini, ken agpatingga nga adda ti init iti senial ti astrolohia iti Kanser.
Etimolohia ken pakasaritaan[urnosen | urnosen ti taudan]
Ti Latin a nagan para iti Hunio ket Junius. Nangit-ited ni Ovidio kadagiti nadumaduma nga etimolohia para iti nagan iti Fasti, ti daniw a maipanggep iti kalendario a Romano. Ti umuna ket ti bulan ket nanaganan kenni Romanano a diosa a ni Juno, ti diosen ti pannakiasawa ken ti asawa ti kangatuan a dios a ni Hupiter; ti maikadua ket ti nagan a nagtaud manipud iti latin a balikas iti iuniores, a ti kayatna a sawen ket "ub-ubing", a maigiddiat met iti maiores ("lallakay") para iti nagan ti sinaruno a bulan iti Mayo (Maius).[1]
Iti taga-ugma a Roma, ti paset ti panawen manipud iti tengnga ti Mayo aginggana iti tengnga ti Hunio ket naikeddeng idi a saan a nasayaat para iti pannakiasawa. Kinuna ni Ovidio a nagkonsulta iti Flaminica Dialis, ti nangato a babai a padi ni Hupiter, iti panggep a panangisaad ti petsa iti panagkallaysa iti anakna a babai, ken nabalakadan idi nga aguray intono kalpasan ti Hunio 15.[2] Nupay kasta, inpaltiing ni Plutarko a ti intero a bulan ti Hunio ket nasaysayaat idi para kadagiti panagkallaysa ngem ti Mayo.[3]
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Hunio iti Wikimedia Commons
Dagiti inadaw a sasao a mainaig iti Hunio iti Wikiquote (Ingles)


text:
BENNEG 6
Panangsuporta iti Pagarian—Panagibangon Maipaay iti Panagdaydayaw ken Panagsaranay
SIMREKKA iti Kingdom Hall-yo ket kasla saanmon a mailasin dayta. Kanayon nga ipagpampannakkelmo daytoy a pasdek. Mabalin nga adu pay ketdi ti naragsak a kapadasam idi timmulongka a nangibangon iti dayta sumagmamano a tawenen ti napalabas. Ngem ita, ad-adda manen nga ipagpannakkelmo ta ti Kingdom Hall-yo ket nagbalin a temporario a relief center. Kalkalpas laeng ti bagyo a nanglayus ken nangdadael iti lugaryo ket dagus nga inorganisar ti Branch Committee ti mangipaay iti taraon, kawes, nadalus a danum, ken dadduma pay a tulong kadagiti biktima. Nagsayaat ti pannakaurnos dagiti naidonar a saranay. Nakalinia dagiti kakabsat a mangala kadagiti kasapulanda ken adu ti aglulua gapu iti rag-o.
Kinuna ni Jesus a ti naisangsangayan a pakabigbigan dagiti pasurotna ket ti ayatda iti maysa ken maysa. (Juan 13:34, 35) Iti daytoy a benneg, usigentayo no kasano a maipakpakita ti Nakristianuan nga ayat kadagiti proyektotayo a panagibangon ken kadagiti panagsaranay dagiti Saksi ni Jehova. Dayta nga ebkas ti ayat ket nabileg a pammaneknek nga agturturayen ti Pagarian ni Jesus.


text:
San Pedro ti Apostol
Pinintaan ni San Pedro babaen ni
Peter Paul Rubens
a mangipakpakita ti santo a kas Papa(1611-1612).
Prinsipe dagiti Apostol, immuna a Papa, Kristiano a martir, agsersermon
Naipasngay
ca. 1 BC
Betsaida, Gaulanitis, Roman Empire
Pimmusay
mabalin nga idi AD 67
Roma, Italia, Romano nga Imperio
Pammadayaw
Katoliko a Simbaan, Simbaan ti Dumaya nga Ortodokso, Anglikano a Komunion, Luteranismo, Oriental nga Ortodokso, Islam ( naipammadayawan) [1]
Kangrunaan nga
altar
Basilika ni San Pedro
Rambakan Kangrunaan a rambakan (kenni
Pablo ti Tarsus) 29 Hunio ( Katoliko a Simbaan, Simbaan ti Dumaya nga Ortodokso, Oriental nga Otodokso, Anglikanismo, Luheranismo)
Tugaw ni San Pedro idiay Roma 18 Enero (Sakbay ti-1960 a Romano a Kalendario)
Konpesar ni San Pedro 18 Enero (Anglikanismo)
Tugaw ni San Pedro 22 Pebrero (Simbaan ti Romano Katoliko)
San Pietro iti Vincoli 1 Agosto (sakbay ti-1960 a Romano a Kalendario)
Dagiti gupit
Tul-tulbek ti Langit, palio, Rgalia ti Papa ken dagiti simbolo, Kawitan, ti tao a nailansa nga akinbaba ti ulona, nabangon a kas maysa nga Apostol, agtengtengngel ti libro wenno nalukot.
Patronato Kitaen ti
Patronado ni San Pedro
Nainpluensian
Hesus
Kangrunaan nga obra
1 Pedro
2 Pedro
Ni
San Pedro, wenno Simon Pedro, ket maysa idi a nasapa a Kristiano a daulo ken maysa kadagiti sangapulo ket dua nga apostol ni Hesus.
^ Naipakasaritaan a Diksionario dagiti Propeta Iti Islam Ken Hudaismo, Brandon M. Wheeler, Dagiti Disipulo ni Kristo: "Ti Muslim exegesis ket manginagnagan kadagiti disipulo a kas ni Pedro, Andres, Mateo, Tomas, Felipe, Juan, Jaime, Bartolome, ken Simon"
Midia a mainaig kenni San Pedro iti Wikimedia Commons


text:
Papa Adriano I
Ni Papa Adriano (c. 700 – 25 Disiembre 795) ket isu ti papa manipud idi 1 Pebrero 772 aginggana idi 25 Disiembre 795. Isu ket anak idi a lalaki ni teodoro, ti maysa a natakneng a Romano.
Dagiti nagibasaran[urnosen | urnosen ti taudan]
- Mangiraman daytoy nga artikulo ti teksto manipud iti pablaak nga adda itan iti dominio a publiko: Chisholm, Hugh, ed. (1911). "Adrian (popes)". Encyclopædia Britannica (Maika-11 nga ed.). Pagmalditan ti Unibersidad ti Cambridge.
Dagiti silpo ti ruar[urnosen | urnosen ti taudan]
Midia a mainaig kenni Papa Adriano I iti Wikimedia Commons


text:
Daniel D. Tompkins
Ni Daniel D. Tompkins (Hunio 21, 1774 – Hunio 11, 1825) ket isu idi ti maikapat a Gobernador iti New York (1807–1817), ken ti makanem a Bise Presidente iti Estados Unidos (1817–1825).
Isu ket maysa a hurista, isu ket naam-ammuan a kas maysa kadagiti kasayaatan nga emprendedor a gobernador iti Gubat ti 1812. Tapno makatulong a mangurnos ti milisia ti estado, isu ket kankanayos a nagipuon ti bukodna a kuarta idi saan a inaprobaran ti lehislatura dagiti kammasapulan a busbos. Kalpasan ti gubat, isu ket napaay a nagipulang kadagiti dakkel a binulodna, urano dagiti adu a litigasion, a nagited daytoy ti pannakapaay ti salun-atna, ken nagpuonan ti alkoholismo nga umapay ti panagtignayna a kas Bise Presidente.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Kategoria:Daniel D. Tompkins iti Wikimedia Commons


text:
Hu Jintao
Ni Hu Jintao (pinyin: Hú Jǐntāo, naiyanak idi 21 Disiembre 1942) ket isu ti Presidente ti Republika ti Tattao ti Tsina. Isu idi ti daulo ti maikapat a kaputotan ti panag-daulo ti Partido Komunista ti Tsina. Isu idi ti Sekretario Heneral ti Partido Komunista ti Tsina manipud idi 2002 aginggana idi 2012 ken ti Mangidauli ti Komision ti Sental a Milisia ti Partido Komunista ti Tsina manipud idi 2004 aginggana idi 2012. Ti agdama a terminona a kas Presidente ket agpatinga intono Marso 2013.


text:
Kanton iti San Galo
Ti Kanton iti San Galo (Aleman: Kanton St. Gallen (tulong·paammo)) ket maysa a santon idiay Suisa. Ti San Galo ket mabirukan idiay amianan a daya iti Suisa. Daytoy ket sumakop ti kalawa a 2,026 km², ken adda ti populasion (manipud idi 31 December 2011) iti 483,101.[2], ti populasion ket mangiraman kadagiti 97,461 a ganganaet, wenno ti agarup a 20.9% iti dagup ti populasion.[3] Ti kapitoliona ket ti San Galo.
Dagiti nagibasaran[urnosen | urnosen ti taudan]
- ^ Arealstatistik Standard - Kantonsdaten nach 4 Hauptbereichen
- ^ a b Opisina ti Estadistika ti Kanton iti San Galo Wohnbevölkerung (bis 2011) (Aleman) Naala idi 1 Mayo 2012
- ^ Pederal a Departamento dagiti Estadistika (2008). "Ständige Wohnbevölkerung nach Staatsangehörigkeit, Geschlecht und Kantonen" (Microsoft Excel). Naala idi Nobiembre 5, 2008.
Kasilpo iti ruar[urnosen | urnosen ti taudan]
Midia a mainaig iti Kanton iti San Galo iti Wikimedia Commons


text:
1Patgek nga Ina: Isuratko daytoy kenka ken kadagiti annakmo, dakayo a pudno nga ay-ayatek. Saan la a sisiak ti agayat kadakayo, no di pay ket ti amin a makaammo iti pudno, 2agsipud ta agtalinaed kadatayo ti pudno, ket addanto nga agnanayon kadatayo. 3Sapay koma ta maaddaantayo iti parabur, asi ken talna nga aggapu iti Dios Ama ken ni Jesu-Cristo nga Anak ti Ama. Wen, magun-odtayo koma dagitoy babaen iti biag a napudno ken napnoan ayat. Siak a Panglakayen ti naggapuan daytoy a surat. 4Naragsakanak unay a nakaammo a sumagmamano kadagiti annakmo ket agbibiagda a mayannurot iti pudno, kas imbilin ti Ama kadatayo. 5Ket ita, dawatek kenka, patgek nga Ina: agiinnayattayo koma amin. Saan a baro a bilin daytoy isuratko kenka—isu met laeng daydi bilin nga addan kadatayo manipud idi damo. 6Ti kaipapanan ti ayat a sarsaritaek isu ti panagtungpal kadagiti bilbilin ti Dios. Ti bilin a nangngegyo amin manipud idi damo isu daytoy: Agbiagkayo iti ayat. 7Nagwarasen ditoy lubong ti adu a mangallilaw, tattao a di mangbigbig nga immay ni Jesu-Cristo iti lasag. Mangallilaw ken Kabusor ni Cristo dagiti kakasta a tattao. 8Agannadkayo ngarud, amangan no mapukawyo dagiti nagbannoganyo ket diyo maawat ti naan-anay a gunggona. 9Ti siasinoman a saan nga agtalinaed iti pannursuro ni Cristo, awan kenkuana ti Dios. Ti agtalinaed iti pannursuro, adda kenkuana ti Ama ken ti Anak. 10Ngarud, no adda umay a mangyeg kadakayo iti pannursuro a saan a ti pannursuro ni Cristo, diyo awaten iti balayyo, wenno uray kablaawan la koma. 11Ta ti mangkablaaw kenkuana, agbalin a kaduana iti dakes nga aramidna. 12Adu pay koma ti ibagak kadakayo, ngem diak kayat nga isurat iti papel ken tinta. Uray ta panggepko ti sumarungkar kadakayo ket kasaokayto laengen a personal tapno naan-anay ti ragsaktayo. 13Pakomustaandaka dagiti annak ti patpatgem a kabsatmo a babai.
Copyright
Learn More


text:
Opisina ken Impormasion iti Panagpasiar
Naimpusuan nga awisendaka nga agpasiar kadagiti opisina ken pagimprentaanmi. Ammuem ti adres ken oras ti panagpasiar.
Taiwan
Watch Tower Bible and Tract Society
3-12, Shetze Village
HSINWU 32746
TAIWAN
+886 3-477-7999
Panagpasiar
Lunes agingga iti Biernes
8:00 a.m. agingga iti 11:00 a.m. ken 1:00 p.m. agingga iti 4:00 p.m.
Kapautna 1 oras
Trabaho iti Opisina
Agipatpatarus kadagiti literatura a naibatay iti Biblia iti Chinese Mandarin (Traditional) ken Taiwanese Sign Language. Agar-aramid kadagiti audio recording iti Amis, Bunun (Abagatan), Chinese Mandarin, Hakka (Taiwan), ken Min Nan (Taiwan) ken video recording iti Taiwanese Sign Language.


text:
Ania ti Kararua?
Sungbat ti Biblia
Ti Hebreo a sao a neʹphesh ken ti Griego a sao a psy·kheʹ ket naipatarus iti Biblia kas “kararua.” Ti Hebreo a sao literal a kaipapananna ti “agang-anges a parsua,” ket ti Griego a sao kaipapananna met ti “sibibiag a parsua.” * Ngarud, ti kararua isu ti sibibiag a parsua. Saan a banag dayta nga adda iti uneg ti bagi nga agtultuloy a sibibiag kalpasan a matay ti tao. Usigem no kasano nga ipakita ti Biblia a ti kararua ket isu ti tao a mismo:
Idi pinarsua ni Jehova a Dios ti umuna a tao a ni Adan, kuna ti Biblia a ti “tao nagbalin a kararua a sibibiag.” (Genesis 2:7, Ti Biblia) Saan a naparsua ni Adan nga addaan iti kararua, imbes ketdi nagbalin a kararua a sibibiag, wenno tao.
Kuna ti Biblia a ti kararua agtrabaho, agtarigagay iti taraon, mangan, agtulnog kadagiti linteg, ken makasagid iti natay a bagi. (Levitico 5:2; 7:
20; 23:30; Deuteronomio 12:20; Roma 13:1) Ar-aramiden dagita dagiti tattao.
Immortal kadi ti kararua?
Saan. Ti kararua ket matay. Adu a teksto iti Biblia ti mangipakita a matay ti kararua. Dagitoy ti sumagmamano:
“Ti cararua nga agbasol matayto.”—Ezequiel 18:4, 20, Ti Biblia.
Iti nagkauna nga Israel, ti dusa dagiti nadagsen a basol ket ti “kararua masapul a magessat.” (Exodo 12:15, 19; Levitico 7:20, 21, 27; 19:8) Dayta a tao “di bumurong a mapapatayto.”—Exodo 31:14.
No matay ti tao, ti termino a “natay a kararua” ket nausar para iti bangkay iti dadduma a teksto ti Biblia. (Levitico 21:11; Numeros 6:6, Ti Naimbag a Damag Biblia) Nupay adu a patarus ti nangusar iti “natay a bagi” wenno “natay a tao,” kadagita a teksto, ti orihinal a Hebreo inusarna ti sao a neʹphesh, wenno “kararua.”
Ti “kararua” kaipapananna ti “biag”
Usaren met ti Biblia ti sao a “kararua” a katupag ti “biag.” Kas pagarigan, iti Job 33:22 nausar ti sao a “kararua” (neʹphesh) a katupag ti sao a “biag.” Umasping iti dayta, ipakita ti Biblia a ti kararua ti maysa a tao, wenno biag, ket mabalin nga agpeggad wenno mapukaw.—Exodo 4:19; Uk-ukom 9:17; Filipos 2:30.
Ti pannakausar ti sao a “biag” para iti “kararua” ket tulongannatayo a mangtarus kadagiti teksto a ti kararua ket nadakamat a ‘pumanaw’ wenno “sumina.” (Genesis 35:18; King James Version) Ipakita dagita a piguratibo a sasao a nagpatinggan ti biag ti maysa a tao. Iti dadduma a Biblia, ipatarusda dayta a sao iti Genesis 35:18 kas ‘nauyosen ti angesna.’—Ti Baro a Naimbag a Damag Biblia.
Ti nagtaudan ti sursuro nga immortal a kararua
Dagiti denominasion ti Kakristianuan a mamati iti immortal a kararua, innalada daytoy a sursuro iti nagkauna a Griego a pilosopia, saan nga iti Biblia. Kuna ti Encyclopædia Britannica: “Ti panangdakamat ti Biblia iti kararua ket mainaig iti anges ken saanna nga ipakita ti pagdumaan ti naespirituan ken ti pisikal a bagi. Ti kapanunotan dagiti Kristiano a dakkel ti nagdumaan ti sumina a kararua ken bagi ket nagtaud kadagiti nagkauna a Griego.”
Saan nga anamongan ti Dios a dagiti pannursurona ket maitipon iti pilosopia ti tao, kas iti sursuro nga immortal a kararua. Ngem mamakdaar ti Biblia: “Agaluadkayo: amangan no adda asinoman a mangkayawto kadakayo kas naanupanna babaen iti pilosopia ken ubbaw a panangallilaw maitunos iti tradision dagiti tattao.”—Colosas 2:8.
^ par. 3 Kitaem ti The New Brown, Driver, and Briggs Hebrew and English Lexicon of the Old Testament, panid 659, ken ti Lexicon in Veteris Testamenti Libros, panid 627. Adu a bersion ti Biblia ti naiduma ti patarusna iti sao a neʹphesh ken psy·kheʹ no ibatay kadagiti konteksto. Nagusarda kadagiti sasao kas iti “kararua,” “biag,” “persona,” “parsua,” wenno “bagi.”
Ammuem ti Ad-adu Pay
Imortal Kadi ti Kararua?
Ammuem no ania ti kunaen ti Biblia maipapan iti kararua.
Sadino ti Ayan Dagiti Natay?
Ammuem ti kuna ti Biblia no sadino ti ayan dagiti natay ken no apay a matay ti tao.
“Kararua” ken “Espiritu”—Ania a Talaga ti Kaipapanan Dagitoy a Sao?
Adu ti agkuna a no matay ti tao, adda sumina a di makita a paset ti bagina nga agtultuloy nga agbiag. Ania ti kuna ti Sao ti Dios?


text:
KAPITULO 5
Sadino ken Kaano a Nayanak ni Jesus?
NAYANAK NI JESUS IDIAY BETLEHEM
BINISITA DAGITI AGPASPASTOR TI KAYYANAK A NI JESUS
Imbilin ti emperador ti Imperio ti Roma a ni Cesar Augusto a masapul nga agparehistro ti amin. Gapuna, masapul nga agawid da Jose ken Maria iti siudad a nakayanakan ni Jose, ti Betlehem, iti abagatan ti Jerusalem.
Adu a tattao ti adda idiay Betlehem tapno agparehistro. Ti laeng lugar a nasarakan da Jose ken Maria a pagdagusan ket ti pagyaponan kadagiti asno ken dadduma pay nga animal. Dita a nayanak ni Jesus. Binungon ni Maria ti ubing iti lupot sana impaidda iti kulluong, ti panganan dagiti animal.
Mabalin nga immaniobra ti Dios nga ibilin ni Cesar Augusto daytoy a linteg ti panagparehistro. Apay? Tapno maipasngay ni Jesus idiay Betlehem, ti ili ti apongna a ni Ari David. Nabayagen nga impakpakauna ti Kasuratan nga iti dayta a siudad a mayanak ti naikari nga Agturay.—Mikias 5:2.
Talaga a nagpateg daytoy a rabii! Iti away, adda nagsilnag a lawag a nagparang iti maysa a grupo dagiti agpaspastor. Dayag ni Jehova dayta! Imbaga ti maysa nga anghel ti Dios kadagiti agpaspastor: “Dikay agbuteng! Immayak tapno ipakaammok ti naimbag a damag a pakaragsakan unay ti amin a tattao. Ta ita, nayanak kadakayo iti siudad ni David ti maysa a manangisalakan, ti Kristo nga Apo. Ket daytoy ti pagilasinanyo: Makakitakayto iti kayyanak nga ubing a nabungon iti lupot a naipaidda iti kulluong.” Pagammuan ta nagparang ti ad-adu pay nga anghel a kunkunada: “Madaydayaw koma ti Dios idiay langit, ket ditoy daga maadda koma ti talna kadagiti tattao a parparaburanna.”—Lucas 2:10-14.
Idi nagpukawen dagiti anghel, kinuna dagiti agpaspastor iti maysa ken maysa: “Intayon idiay Betlehem tapno makitatayo ti impakaammo kadatayo ni Jehova.” (Lucas 2:15) Nagdardarasda a napan ket nasarakanda ti kayyanak a ni Jesus iti mismo a lugar nga imbaga ti anghel. Idi impadamag dagiti agpaspastor ti imbaga kadakuada ti anghel, nasdaaw ti amin a nakangngeg. Impateg ni Maria amin nga imbagada ken pinampanunotna ti kaipapananda.
Ita, adu ti mamati a nayanak ni Jesus iti Disiembre 25. Ngem idiay Betlehem, matutudo ken nalam-ek iti bulan ti Disiembre. Agtinnag pay ketdi ti niebe no dadduma. Iti dayta a tiempo ti tawen, saan a mabalin nga agpatnag nga agyan iti ruar dagiti agpaspastor ken ti arbanda. Kasta met, saan la ketdi nga ibilin ti emperador ti Roma kadagiti tattao a mayat idi a bumusor kenkuana nga agdaliasatda iti adu nga aldaw iti panawen ti lam-ek tapno agparehistroda. Nalawag ngarud a nayanak ni Jesus iti tiempo a saan pay a nalam-ek, nalabit iti bulan ti Oktubre.
Ammuem ti Ad-adu Pay
“Pinampanunot ni Maria Amin Dagitoy”
Gapu kadagiti napasaranna idiay Betlehem, napabileg ti pammati ni Maria kadagiti kari ni Jehova.


text:
Dissuor Victoria
Ti Dissuor Victoria wenno Mosi-oa-Tunya (Tokaleya Tongga: Agkanagruod nga Ulep) ket dissuor a masakaran iti abagatan ti Aprika iti Ayus a Zambezi nagbaetan kadagiti paglilian a Zambia ken Zimbabwe.
Nagan[urnosen | urnosen ti taudan]
Naipagarup ket ni David Livingstone, misionero ken eksplorador nga eskoses, ti immuna a Europeano a nakita ti dissuor. Itatta ti nagkitaanna ket napanaganan ti 'Puro a Livingstone', puro a masarakan iti Zambia. Daytoy a puro met kais-isu a daga a mapagnaan iti tengnga ti dissuor.[1] Pinanaganan ni Livingstone ti dissuor iti 'Dissuor a Victoria' tapno madayawanna ni Reyna a Victoria. Ngem, am-ammo pay met ti 'Mosi-oa-Tunya' ta nalatak, isu nga nailistaan iti World Heritage List babaen dagiti dua a nagan.[2]
Dakamat[urnosen | urnosen ti taudan]
- ^ Livingstone Tourism Association (Inggles)
- ^ World Waterfalls Website inala idi 1 March 2007


text:
Panawen ti Pannakapalpalawag
Ti Panawen ti Pannakapalpalawag (wenno simple laeng a ti Pannakapalpalawag wenno Panawen ti Rason) ket maysa idi a kultural a tignay dagiti nasaririt a taos idi maika-17 ken maika-18 a sigsiglo, nga immuna a nangrugi idiay Europa ken kalpasanna kadagidiay Amerikano akolonia. Ti panggepna daytoy idi ket ti mangreporma ti kagimongan iti panang-usar ti rason, panagkarit kadagiti kapanunotan a naisadsad iti tradision ken pammati, ken agpasayaat ti pannakaammo babaen ti sientipiko a pamay-an. Daytoy ket nangiyaddang ti sientipiko a kapanunotan, panagduda ken nasaririt a pannakisinnukat ken nangsungat ti kaniaw,[1] awan anus ken adda dagiti panag-abuso ti bileg babaen ti simbaan ken ti estado. Dagiti kapanunotan ti Pannakapalpalawag ket addaan ti nangruna a nagbanagan iti kultura, politika, ken dagiti gobierno iti Lumaud a lubong.
Nangrugrugi daytoy idi agarup a 1650 aginggana ti 1700, daytoy ket rinugian babaen dagiti pilosopo a kas ni Baruch Spinoza (1632–1677), John Locke (1632–1704), Pierre Bayle (1647–1706), Voltaire (1694–1778) ken pisiko a ni Isaac Newton (1643–1727).[2] Dagiti nangturturay a prinsipe ket kanknayonda a nangilagda ken nagpatan-ay kadagiti pigura ken nangpadasda pay a nangipakat kadagiti kapanunotanda iti gobierno a tinawtawagan idi a kas ti naipalawagan nga absolutismo. Ti Sientipiko a Rebolusion ket asideg a naikapet iti Pannakapalpalawag, gapu ta dagiti naduktalanna ket nangbaliw kadagiti adu a tradisional a konsepto ken nangipayammo kadagiti baro a perspektibo iti katutubo ken ti lugar ti tao iti kauneganna. Ti Pannakapalpalawag ket rimmang-ay aginggana idi agarup a 1790–1800, kalpasanna daytoy ti panangiyunay-unay tu rason ket sinukatan ti panangiyunay-unay iti rikna ti Romantisismo, ken ti maysa a Kontra-Pannakapalpalawag ket nakagun-od ti kadayeg.[3]
Dagiti nagibasaran[urnosen | urnosen ti taudan]
- ^ Kors, Alan Charles. Ensiklopedia ti Pannakapalpalawag. Oxford: Oxford UP, 2003. Prenta.
- ^ Sootin, Harry. "Isaac Newton." New York, Messner(1955).
- ^ Casey, Christopher (Oktubre 30, 2008). ""Grecian Grandeurs and the Rude Wasting of Old Time": Britain, the Elgin Marbles, and Post-Revolutionary Hellenism". Foundations. Volume III, Number 1. Naala idi 2009-06-25.


text:
Plantilia:Hatnote
Daytoy a palntilia ket agpataud iti napormat a teksto, ken surotenna ti tarabay para iti hatnote ti Wikipedia.
{{hatnote|Pagarigan ti teksto ti hatnote.}}→
Iti nawatiwat a panangibaga, ti hatnote ket makasungbatto kadagiti panagdamag ti agbasbasa: Addaak kadi iti husto a panid?
Annong[urnosen ti taudan]
Daytoy a palntilia ket kangrunaan a maus-usar tapno mainayon ti husto a napormat a hatnote iti panid. Masansan, ngem saan a kankanayon, a daytoy ket maysa a silpo ti panangilawlawag iti ngato ti pampanid ti artikulo. Daytoy ket mangikabil ti maysa a muton ti HTML ti
div- /
div iti likmut ti teksto a naikabil a kas iti kaikaisuna a nga argumento, a mangited iti naiyalagad a panagpormat (dagiti linaon ket naikeddengda a nalennekan ken italoko kadagiti kaadaun a panangiparang); daytoy ket isalumina pay ti nailaon a kodigo tapno masigurado a husto a maipatarus.
Daytoy a plantilia ket maus-usar pay a kas ti "meta-plantilia" para kadagiti maipatinayon a plantilia nga espesialisado a silpo ti pannangilawlawag; kitaen ti Kategoria:Dagiti plantilia ti hatnote para iti listaan.
Ti plantilia ket saan nga automatiko nga agpartuat kadagiti silpo iti ania man a kita. Dagiti silpo ken dagiti dadduma a kayat a panagpormat ket nasken a nalawag a mainayon babaen ti panagusar ti [[Tulong:Nadaras a reperensia|pangmarka ti Wikipedia].
Panagusar[urnosen ti taudan]
- Nalaka a panagusar
{{hatnote|teksto}}
- Amin dagiti parametro
{{hatnote|teksto|extraclasses=extra classes|selfref=yes|category=no}}
Dagiti parametro[urnosen ti taudan]
Daytoy a palantilia ket mangawat kadagiti sumaganad a parametro:
1- ti teksto ti hatnote. (nasken)
extraclasses- ti ania man a mainayonto a surok a klase ti CSS. Kas pagarigan, ti plantilia ti {{kitaen pay}} ket manginayon kadagiti klase ti
|extraclasses=boilerplate seealso.
selfref- no maisaad iti "yes", "y", "true" wenno "1", inayonna ti klase ti CSS ti"selfref". Daytoy ket mausar a mangibaga ti bukod a reperensia iti Wikipedia. Kitaen ti Plantilia:Selfref para iti adu pay a pakaammo.
category- no maisaad iti "no", "n", "false", wenno "0", lappedanna ti kategoria ti panagsurot ti biddut (Kategoria:Dagiti plantilia ti hatnote nga addaan kadagiti biddut). Adda laeng epektona daytoy no saan amainayon ti umuna a pangpuesto a parametro (ti teksto ti hatnote).
Pagarigan[urnosen ti taudan]
{{hatnote|Pagarigan a teksto ti hatnote}}→Pagarigan a teksto ti hatnote
Dagiti biddut[urnosen ti taudan]
No awan ti maited a teksto ti hatnote, ti plantilia ket mangiparuar ti sumaganad a mensahe:
- Biddut: awan ti teksto a nainaganan (tulong).
No makitam daytoy a mensahe ti biddut, daytoy ketmaysa kadagiti uppat a rason:
- Awan dagiti nainaganan a parametro (ti kodigo idi ti palantilia ket
{{hatnote}}). Pangngaasi nga imbes ket nga usaren ti
{{hatnote|teksto}}.
- Adda met dagiti nainaganan a parametro, ngem saan a nairaman ti teksto ti hatnote. Kas pagarigan, ti teksto ti plantilia ti
{{hatnote|extraclasses=seealso}}ket agpataudto iti biddut. Pangngaasi nga imbes ket nga usaren ti (kas pagarigan)
{{hatnote|teksto|extraclasses=seealso}}.
- Saan a nainaganan ti teksto ti hatnote, ngem dayta a teksto ket aglaon iti maysa a senial ti equals ("="). Ti senial ti equals ket addaan iti espesial a kaibuksilan iti kodigo ti plantilia, ken gapu iti daytoy, daytoy ket saaan a mabalin a mausar kadagiti parametro ti plantilia a saan a manginagan ti nagan ti parametro. Kas pagarigan, ti kodigo ti plantilia ti
{{hatnote|2+2=4}}ket agpataudto iti daytoy a biddut. Tapno mabalin daytoy, mabalinmo a nalawag nga inaganan ti nagan ti parametro babaen ti panagusar ti
1=sakbay ti teksto ti hatnote, kasla iti daytoy:
{{hatnote|1=2+2=4}}.
- Pinadasmo a dagus a sinerrekan ti Modulo:Hatnote babaen ti panagusar ti
{{#invoke:hatnote|hatnote|teksto}}. Tipanagusar ti #invoke iti daytoy a waya ket nabaldadon gapu kadagiti rason panagpataray. Pangngaasi nga imbes nga usaren ti
{{hatnote|teksto}}.
No makitam daytoy a mensahe ti biddut ken saaka a sigurado ti aramidem, pangngaasi nga agipablaak iti mensahe idiay Plantilia tungtungan:Hatnote, ken addanto tumulong kaniam.
Dagiti panid nga aglaon iti daytoy a mensahe ti biddut ket masursurotan iti Kategoria:Dagiti plantilia ti hatnote nga addaan kadagiti biddut.
Dagiti teknikal a salaysay[urnosen ti taudan]
Ti kodigo ti HTML a patauden babaen daytoy a plantilia ket kastoy ti kitana:
hatnote text
Ti kodigo ket patauden babaen ti Modulo:Hatnote.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Rehion ti polar
Dagiti rehion ti polar ti Daga ket dagiti lugar ti globo a nangpalikmut kadagiti ungto a naam-ammuan pay a kas dagiti nalamiis a sona. Ti Amianan nga Ungto ken Abagatan nga Ungto ket isu dagitoy ti sentrona, dagitoy a rehion ket kaaduan kadagiti polar a gora ti yelo, ken aginggana idiay Taaw Artiko ken ti kontinente ti Antartika.
-
-
-
Permafrost ti Akin-amianan a Hemisperio (permanente a nayelo a rabaw ti daga) iti morado
Dagiti linaon
Dagiti panangipalpalawag[urnosen | urnosen ti taudan]
Ti Artiko ket addaan kadagiti nadumaduma a panangipalpalawag, mairaman met ti amianan a rehion ti Sirkulo ti Artiko iti agdama a (Panawen ti 2010 iti 66°33'44" N), wenno ti amianan a rehion ti latitud ti 60° ti amianan, wenno ti rehion manipud ti Amianan nga Ungto aginggana idiay linia ti kaykayo.
Ti Antartika ket kadawyan a maipalawag a kas ti abagatan ti latitud ti 60° ti abagatan, wenno ti kontinente ti Antartika. Ti Tulag ti Antartika idi 1950 ket agus-usar ti dati a panangipalawag.
Dagiti dua a rehion ti polar ket maigiddiat manipud kadagiti dua a barikes ti klimatiko ken biomatiko iti Daga, ti barikes ti tropiko iti asideg ti ekuador, ken dagiti dua a rehion ti tengnga a latitud a mabirukan iti nagbaetan dagiti rehion ti tropiko ken polar.
Klima[urnosen | urnosen ti taudan]
Dagiti rehion ti polar ket makawat ti saan unay a nakaro a radiasion ti solar gapu ta ti enerhia ti Init ket sumangpet iti maysa a bangkirig nga anggulo, ken maiwarwaras iti dakkel a lugara, ken agbanniaga pay ti ad-adayo a distansia iti atmospera ti Daga a mabalin a masagepsep daytoy, maiwarwaris wenno maiballatek, nga isu met laeng ti banag a gapuanan ti kalamiis dagiti panaglalam-ek ngem dagiti sabali a paset ti tawen kadagiti kalalainganna a klima a luglugar.
Ti pakbu a pagtayyekan ti Daga ket addaan iti nangrun nga epekto iti klima kadagiti rehion ti polar. Gapu ta dagiti rehion ti polar ket isu ti kaadaywan manipud ti ekuador, makaawat dagitoy ti kabassitan a gatad ti lawag ti init ken isu a nalamiisda. Ti adu a gatad ti yelo ken niebe ket adu pay a pakakitaan ti bassit a maawat a lawag ti init dagiti rehion ti polar, a mangited daytoy ti lamiis. Dagiti rehion ti polar ket nailaslasin babaen ti klima ti polar, dagiti nakaro ti kalamiis a temperatura, nakaro a glasiasion kadagiti makaanayen a presipitasion tapno agporma ti permanente a yelo, ken dagiti nakaro a nalaka a panagbalbaliw kadagiti oras ti lawag ti aldaw, nga addaan iti duapulo ket uppat nga oras ti lawag ti aldaw iti kalgaw, ken ti kompleto a kinasipnget iti tengnga ti panaglalam-ek.
Sirkumpolar a Rehion ti Artiko[urnosen | urnosen ti taudan]
Adda dagiti adu a pagtaengan idiay amianan a rehion ti polar ti Daga. Dagiti pagilian nga addaan kadagiti tunton kadagiti rehion ti Artiko ket: ti Estados Unidos (Alaska), Kanada, Dinamarka (Greenland), Norwega, Pinlandia, Suesia ken Rusia. Dagiti populasion ti sirkumpolar nga Artiko ket kankanayonda a sapasap a makibinningay ngem dagiti dadduma a populasion iti kaunegan kadagiti nailian a pagbeddengan. Kasla met ti akin-amianan a rehion ti polar ket agdumaduma kadagiti pagtaengan ti tao ken kultura.
Antartika ken ti Akin-abagatan a Taaw[urnosen | urnosen ti taudan]
Ti akin-abagatn arehion ti polar ket awan met ti permanente a pagtaengan ti tao. Ti Estasion McMurdo ket isu ti kadakkelan nga estasion ti pagsukisokan idiay Antartika a pinatpataray babaen ti Estados Unidos. Dagiti sabali pay nga estasion ket mairaman ti Estasion Palmer ken Estasion ti Abagatan nga Ungto ti Amundsen-Scott (Estados Unidos), Base Esperanza ken Base Marambio (Arhentina), Base Scott (Baro a Selanda), ken Estasion Vostok (Rusia).
Bayat nga awan met dagit indihenio a kultura ti tao, adda met ti narikut nga ekosistema, a naipangpangruna iti igid dagiti sona ti aplaya ti Antartika. Ti panagpanagto ti dalluyon iti aplaya ket mangited kadagiti adu a taraon a mangpakan kadagiti kril, ti kita ti crustacea ti baybay, a mangpakan met kadagiti narikut a sibibiag nga ayup manipud kadagiti penguino aginggana kadagiti asul a balyena.
Dagiti rehion ti ekstraterestial a polar[urnosen | urnosen ti taudan]
Dagiti sabali a planeta ken dagiti masna a satelite iti sistema a solar ket addaan met kadagiti makaay-ayo a langa a maipanggep kadagiti bukodda a rehion ti polar. Ti Bulan ti Daga ket naipagpagarup nga aglaon ti adu a deposito iti yelo kadagiti nauneg nga abut kadagiti bukodna a rehion ti polar ken saan pay a makakita ti dagus a lawag ti init. Ti Marte, kasla met iti Daga, ket addaan kadagiti gora ti yelo ti polar. Bayat nga idiay Urano ti nakaro a pakbu ti pagtayyekan ti planeta ket pakaiturongan dagiti ungto nga agsinnublat a dagus a mangitudo iti Init.
Galeria[urnosen | urnosen ti taudan]
Kitaen pay[urnosen | urnosen ti taudan]
Antartiko[urnosen | urnosen ti taudan]
- Antartika
- Ekosona ti Antartika
- Listaan dagiti ekpedision ti Antartika
- Heograpia ti Antartika
- Pakasaritaan ti Antartika
Artiko[urnosen | urnosen ti taudan]
Polar[urnosen | urnosen ti taudan]
Dagiti silpo ti ruar[urnosen | urnosen ti taudan]
- Kitaen ti Dagiti Rehion ti polar iti Proyekto ti Nawaya a Direktorio (Ingles)
- Dagiti Rehion ti polar
- Internasional a Pundasion ti Polar
- Enbironmental nga Atlas ti Artiko(UNDP)
- Dagiti Polar a Rehion ti Daga kadagiti Tawa ti Uniberso
- Sentro dagiti Panagadal ti Artiko, Instituto ti Smithsoniano
- Pagsukisokan nga Instituto ti Polar ti Scott, Unibersidad ti Cambridge
- WWF:Dagiti Polar a Rehion
- Aldaw ti Enbironmento ti Lubong 2007 "Matuntunaw a Yelo" galeria ti ladawan idiay The Guardian
- Diskobre ti Polar
Dagiti nagibasaran[urnosen | urnosen ti taudan]
- Victor, Paul-Émile. Man and the Conquest of the Poles, trans. by Scott Sullivan. New York: Simon & Schuster, 1963.


text:
Leksion 3
Talaga Kadi a ti Dios ti Naggapuan ti Naimbag a Damag?
1. Siasino ti Autor ti Biblia?
Naisurat iti Biblia ti naimbag a damag nga agbiagto nga agnanayon dagiti tattao ditoy daga. (Salmo 37:29) Ti Biblia ket buklen ti 66 a babassit a libro. Agarup 40 a matalek a lallaki ti inusar ti Dios a nangisurat kadagita. Ti umuna a lima a libro ket insurat ni Moises agarup 3,500 a tawenen ti napalabas. Ti maudi a libro ket insurat ni apostol Juan nasurok a 1,900 a tawenen ti napalabas. Makinkapanunotan kadagiti insurat dagiti mannurat iti Biblia? Inusar ti Dios ti nasantuan nga espirituna a nakikomunikar kadagiti mannurat iti Biblia. (2 Samuel 23:2) Insuratda dagiti kapanunotan ti Dios, saan ket a dagiti kapanunotanda. Gapuna, ni Jehova ti Autor ti Biblia.—Basaem ti 2 Timoteo 3:16; 2 Pedro 1:20, 21.
2. Kasanotayo a masigurado a pudno ti Biblia?
Ammotayo a ti Biblia ket naggapu iti Dios gapu ta siuumiso ken detalyado ti panangipadtona iti masanguanan. Awan ti tao a makaaramid iti dayta. (Josue 23:14) Ti laeng Mannakabalin-amin a Dios ti siuumiso a makaibaga no ania ti masanguanan ti sangatauan.—Basaem ti Isaias 42:9; 46:10.
Namnamaentayo a naisangsangayan ti maysa a libro a naggapu iti Dios, ket pudno unay a kasta ti Biblia. Binilbilion a kopia ti Biblia ti naiwarasen iti ginasgasut a lenguahe. Nupay nabayagen a naisurat, ti Biblia ket maitunos iti napaneknekanen a siensia. Kasta met, saan nga agkokontra ti ibagbaga dagiti 40 a mannurat iti Biblia. * Kanayonanna, ti laeng Biblia ti makailawlawag iti galad ti Dios nga ayat, nga agingga ita ket adda bilegna a mangpasayaat iti biag dagiti tattao. Dagita ti makagapu a minilion a tattao ti nakombinsir a ti Biblia ket Sao ti Dios.—Basaem ti 1 Tesalonica 2:13.
3. Ania ti linaon ti Biblia?
Naipamaysa a salaysayen ti Biblia ti naimbag a damag a ti Dios ket addaan iti naayat a panggep para iti sangatauan. Ilawlawag ti Biblia no kasano a napukaw ti gundaway ti tao nga agbiag iti paraiso a daga idi rugrugi ti pakasaritaan ti tao ken no kasano a maisublinto ti paraiso.—Basaem ti Apocalipsis 21:4, 5.
Naglaon met ti Sao ti Dios kadagiti linteg, prinsipio, ken balakad. Mangipaay pay kadagiti salaysay maipapan iti pannakilangen ti Dios iti sangatauan—maysa a pakasaritaan a mangipalgak iti personalidad ti Dios. No kasta, matulongannaka ti Biblia a mangam-ammo iti Dios. Ilawlawagna no kasanoka nga agbalin a gayyemna.—Basaem ti Salmo 19:7, 11; Santiago 2:23; 4:8.
4. Kasanom a maawatan ti Biblia?
Tulongannaka daytoy a broshur a mangtarus iti Biblia babaen ti panangtuladmo iti wagas ni Jesus a nangusar iti dayta. Nangdakamat kadagiti nagduduma a teksto ti Biblia sa inlawlawagna ti “kaipapanan dagiti Kasuratan.”—Basaem ti Lucas 24:27, 45.
Awanen ti ad-adda pay a makapainteres ngem iti naimbag a damag manipud iti Dios. Ngem saan a paginteresan dayta ti dadduma a tattao, ken adda pay ketdi dagidiay masuron iti dayta. Ngem dika maupay. Ti namnamam a maaddaan iti agnanayon a biag ket agpannuray iti panangam-ammom iti Dios.—Basaem ti Juan 17:3.
^ par. 3 Kitaem ti broshur a Libro Para iti Amin a Tao.
Ammuem ti Ad-adu Pay
Kasanotayo a Masigurado a Pudno ti Biblia?
No ti Dios ti autor ti Biblia, sigurado nga awan ti kapadana a libro.
Ti Biblia—Libro a Naggapu iti Dios
Kasano a matulongannaka ti Biblia a mangrisut kadagiti parikutmo? Apay a mapagtalkam dagiti padtona?
Ania ti Pudno Maipapan iti Dios?
Maseknan kadi ti Dios kenka? Ammuem ti personalidadna ken no kasanoka a makaadani kenkuana.


text:
Panagdaydayaw ti Pamilia—Mapagbalinmo Kadi nga Ad-adda a Makaparagsak?
“Maimasanmi unay ti agsasarita bayat ti Panagdaydayaw ti Pamiliami isu a no saanko a pasardengen ti pamiliak, rabiinto unayen no malpaskami,” kuna ti maysa nga ama a taga-Brazil. Maysa met nga ulo ti pamilia ti nagkuna a ti 10-tawenna nga anakna dina mapupuotan ti panaglabas ti oras ket kayatna pay nga ituloy ti panagadal. Apay? “Magagaran unay ti anakko isu a maay-ayatan iti panagadalmi,” kuna ti ama.
Siempre, saan nga amin nga ubbing ket magagaran ken maragsakan iti panagdaydayaw ti pamiliada. Apay? Kastoy ti kuna ti maysa nga ama a taga-Togo: “Ti panagdaydayaw ken Jehova ket saan koma a makauma.” No makauma dayta, mabalin nga ipakitana a kasapulan a mabaliwan ti pamay-an a pannakaikonduktana. Natakuatan ti adu a ti panagdaydayaw ti pamiliada ket mabalin a gubuayan ti “napalalo a ragsak,” kas iti kinuna ni Isaias maipapan iti Sabbath.—Isa. 58:13, 14.
Naamiris dagiti Kristiano nga amma a no relaks ti rikrikna ti tunggal maysa, naragragsak ti panagdaydayaw ti pamilia. Ni Ralf, nga adda annakna a tallo a babbai ken maysa a lalaki, kinunana a ti panagdaydayaw ti pamiliana ket kasla gagangay laeng a panagsasarita imbes a pormal a panagadal; ket adda amin pasetda. Ngem no dadduma, mabalin a narigat a pagtalinaeden ti atension dagiti miembro ti pamilia. Inamin ti maysa nga ina: “Napalalo nga ayatko a pagbalinen a makaparagsak ti panagdaydayaw ti pamiliami ngem awan ti gaganaygayak no dadduma.” Ania ti mabalinmo nga aramiden?
MAIBAGAY KEN AGDUDUMA KOMA TI TOPIKO
“Masapul nga ibagaybagaymi ti pamay-an a panagadalmi,” kuna ti ama a taga-Germany a dua ti annakna. Sigun met ken ni Natalia a dua ti annakna: “Ti kapatgan para iti pamiliami ket mabaliwbaliwan ti aramidenmi.” Bingaybingayen ti adu a pamilia ti panagdaydayawda iti nagduduma a paset. “Dayta ti mamagbalin a naganaygay ti panagadalmi ta adda partisipasion ti tunggal maysa,” inlawlawag ni Cleiton, ama ti dua nga agtutubo idiay Brazil. No dakkel ti baet ti edad dagiti ubbing, mabingaybingay koma iti nagduduma nga aktibidad ti oras ti panagadal tapno maasikaso ti kasapulan ti tunggal anak. Mabalin nga ikabilangan dagiti nagannak ti espesipiko a kasapulan dagiti ubbing ken mabalin nga ibagayda ti material a pilienda ken ti pamay-an ti panagadalda.
Ania ti ar-aramiden dagiti pamilia tapno agduduma ti pamay-anda nga agadal? Rugian ti dadduma ti panagdaydayaw ti pamiliada babaen ti panagkakantada iti kanta a mangidayaw ken Jehova. “Makaparelaks dayta ken isaganana ti panunotmi para iti material a pagsasaritaanmi,” kuna ni Juan a taga-Mexico. Agpili dagiti annakna kadagiti kanta a nainaig iti kayatda a topiko iti dayta a rabii.
Adu a pamilia ti agkakadua a mangbasa iti maysa a paset ti Biblia. Tapno saan a makauma, nagduduma a miembro ti pamilia ti mangbasa iti sasao ti tunggal karakter ti Biblia. Imbaga ti maysa nga ama a taga-Japan: “Idi damo, kasla saan a natural ti kasta a panagbasa.” Ngem maragragsakan ti dua nga annakna a lallaki no makitkitada a naragsak dagiti nagannakda a mangaramid iti maysa a banag a kaduada. Dadduma met a pamilia ti mangyakto kadagiti estoria ti Biblia. “Masansan nga adda makita dagiti ubbing a detalye iti basbasaenmi a salaysay ti Biblia a dimi nasiputan,” kuna ni Roger nga addaan dua nga annak ken agnanaed iti South Africa.
Ti sabali pay a pamay-an a mapagduduma ti topiko ket ti panagaramid iti proyekto, kas iti bassit a daong ni Noe wenno bassit a templo ni Solomon. Makapagagar a sukimaten dagiti detalye kadagiti kasta a proyekto. Kas pagarigan, pinadas daytoy ti maysa a pamilia a taga-Asia a kaduada ti anakda a lima ti tawenna agraman ti lolana. Agkakaduada iti salas a nagay-ayam iti board game maipapan iti nadumaduma a panagdaliasat ni Pablo kas misionero. Dadduma met a pamilia ti nagaramid kadagiti board game maipapan kadagiti salaysay iti libro ti Exodo. Kuna ti 19-tawenna a ni Donald a taga-Togo: “Naragragsak itan ti panagdaydayaw ti pamiliami gapu ta baliwbaliwanmi ti pamay-an ti panagadalmi ket simminged pay ti relasionmi kas pamilia.” Adda kadi mapanunotmo a proyekto tapno naragragsak ti panagdaydayaw ti pamiliayo?
NAKAPATPATEG TI PANAGSAGANA
Ti agduduma ken maibagay a topiko pagbalinenna a makapainteres ti panagdaydayaw ti pamilia. Ngem ad-adda a makagunggona dayta no nakasagana ti amin. No dadduma, mabiit a mauma dagiti ubbing isu a masapul a planuen a naimbag ti ama no ania ti pilienna a topiko ken agsagana a naimbag. Kuna ti maysa nga ama: “Magunggonaan ti amin iti panagadalmi no nakasaganaak.” Kuna met ti maysa nga ama a taga-Germany nga ibagana a nasaksakbay iti pamiliana no ania ti topiko a pagsasaritaanda iti sumaruno a lawas. Idiay met Benin, kuna ti maysa nga ama nga addaan iti innem nga annak a no iyiskediulna nga agbuyada iti DVD a naibasar iti Biblia kas paset ti panagdaydayaw ti pamiliada, nasaksakbay a mangted kadagiti saludsod. Dakkel la ketdi ti maitulong ti panagsagana tapno agbalin a makagunggona ti panagdaydayaw ti pamilia.
No ammo a nasaksakbay ti pamilia ti topiko nga usigenda, mapagsasaritaanda dayta kabayatan ti lawas, ket dayta ti mangpagagar kadakuada. Ken no adda asaynment ti tunggal maysa, mariknada a karamanda iti panagdaydayaw ti pamiliada.
IKAGUMAAN A PAGBALINEN A REGULAR
Adu a pamilia ti marigatan a maaddaan iti regular a panagdaydayaw ti pamilia.
Gapu iti rigat ti panagbiag, adu nga amma ti masapul nga ag-overtime iti trabaho. Kas pagarigan, maysa nga ama a taga-Mexico ti pumanaw iti 6:00 iti agsapa tapno mapan agtrabaho ket makaawidton iti 8:00 iti rabii. Maysa pay, nalabit kasapulan a baliwan no dadduma ti eskediul ti Panagdaydayaw ti Pamilia gapu iti sabali a naespirituan nga aktibidad.
Ngem masapul nga ikagumaantayo ti maaddaan iti regular nga eskediul ti panagdaydayaw ti pamilia. Kuna ti 11-tawenna a ni Loïs a taga-Togo maipapan iti determinasion ti pamiliana: “Nupay naladaw no dadduma a mangrugi ti panagdaydayaw ti pamiliami gapu iti maysa a pasamak iti dayta nga aldaw, kanayon latta nga adda panagdaydayaw ti pamiliami.” Dayta ti makagapu nga adda dagiti pamilia a mangyiskediul iti panagdaydayaw ti pamiliada iti rugrugi ti lawas tapno no bilang adda di ninamnama a mapasamak, mabalinda latta ti agadal iti sabali nga aldaw.
Ti termino a “panagdaydayaw ti pamilia,” ipakpakitana a paset dayta ti panagdaydayawyo ken Jehova. Linawas koma a tunggal miembro ti pamiliayo ket mangipaay ken Jehova ‘kadagiti urbon a toro dagiti bibigna.’ (Os. 14:2) Sapay koma ta agbalin a makaparagsak dayta para iti amin a kameng ti pamiliayo, “ta ti rag-o ni Jehova isu ti salindegyo.”—Neh. 8:9, 10.


text:
Departamento ti Nariño
Ti Nariño (Panangibalikas nga Espaniol: [naˈɾiɲo]) ket departamento ti Colombia a nainagan kenni Antonio Nariño. Ti kapitolion aket ti San Juan de Pasto. aytoy ket addaan idiay laud ti pagilian, a bineddengan babaen ti Ecuador ken ti Taaw Pasipiko.
Ti Nariño ket addaan ti nadumaduma a heograpia ken ti nadumaduma aklima segun ti kangato: napudot kadagititanap iti Paipiko ken nalamiis iti kabambantayan, ngaayan dagiti kaaduan a nagtataeng, tikasasaad a maul-ulit iti turong ti amianan-abagatan. Dagiti dadduma pay a nangruna asiudad ket mairaman ti Tumaco ken Ipiales.
Pakasaritaan[urnosen | urnosen ti taudan]
Ti teritorio ket sinakup idi las-ud ti Sakbay ti Colombia a panawen babaen dagiti nadumaduma a tribu ti Indiano, a mairaman dagiti Quillacingas, Awa, Tumas, ken dagiti grupo a paset idi ti Imperio ti Inca. Ti immuna akonkistador a simsimrek idi ti teritorio ket ni Andagoya Pascual idi 1522, a nagbanniaga manipud ti panatar ti Pasipiko ti Colombia ken inusarna ti pakaammo a naala babaen ni Francisco Pizarro tapno mangurnos ti ekspedision a nagpatingga iti panagparukma iti Peru.
Ni Juan de Ampudia ken ni Pedro de Añazco ket immunada a sinukmat ti kabanbantayan a paset ti departamento, kinomisionado babaen ni Sebastian de Belalcazar idi 1535, nga isu idin ket pinasiarna titeritorio idi 1536 ket naabutna ti Popayán ken nagpaut a nagbati idiay sakbay a nagsubli idiay Espania.
Dagiti munisipalidad[urnosen | urnosen ti taudan]
- Albán
- Aldana
- Ancuya
- Arboleda
- Barbacoas
- Belén
- Buesaco
- Chachagüí
- Colón (Génova)
- Consaca
- Contadero
- Córdoba
- Cuaspud
- Cumbal
- Cumbitara
- El Charco
- El Peñol
- El Rosario
- El Tablón
- El Tambo
- Francisco Pizarro
- Funes
- Guachucal
- Guaitarilla
- Gualmatán
- Iles
- Imues
- Ipiales
- La Cruz
- La Florida
- La Llanada
- La Tola
- La Unión
- Leiva
- Linares
- Los Andes
- Magui
- Mallama
- Mosquera
- Nariño
- Olaya Herrera
- Ospina
- Pasto
- Policarpa
- Potosí
- Providencia
- Puerres
- Pupiales
- Ricaurte
- Roberto Payán
- Samaniego
- San Bernardo
- Sandona
- San Lorenzo
- San Pablo
- San Pedro de Cartago
- Santa Barbara
- Santacruz
- Sapuyes
- Taminango
- Tangua
- Tumaco
- Tuquerres
- Yacuanquer
Dagiti nagidasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
- (Espaniol) Opisial a website ti Gobierno ti Narino
Midia a mainaig iti Departamento ti Nariño iti Wikimedia Commons


text:
Paria
Ti paria (English: bitter gourd, Tagalog: ampalaya), ket ti masida a bunga ti tropical ken subtropical a mula a Momordica charantia, a maibilang a kapapaitan iti amin a masida a nateng. Ti bunga ken dagiti naganus nga uggot ken bulong ti paria ket mabalin a sidaen. Ti bunga ti paria ket isu ti maysa a kangrunaan a ramen a nateng ti pinakbet, nalatak a luto iti nateng dagiti Ilokano.
Ti nagtaudan a lugar ti paria ket saan a masinunuo malaksid a naisigud daytoy a mula kadagiti tropico a lugar. Kaaduan a maimulmula ti paria iti Abagatan nga Asia ken Abagatan-a-Daya nga Asia, kasta met iti China ken iti Caribbean. Maar-aramat iti luto dagiti Intsik kas napait a pangtempla. Matartaraken met iti intero nga India ket sadiay maar-aramid kas maysa a chip wenno sangkap a maawagan iti karela chips a paggugusto unay dagiti Indiano. Manmano ketdi a mailaok iti dadduma pay a nateng gapu iti nakaro a kinapait daytoy.
Iti sangalubongan, adu ti pakaaramatan ti paria a kas tradisional nga agas. Adda samayna a pangagas iti infeksion ti HIV. Iti medisina nga ayurvedic iti India, nalatak ti paria kas "mula nga insulin" ket maisingsingasing kadagiti addaan diabetes.


text:
Pagsasao a Kinaray-a
Ti Kinaray-a ket pagsasao nga Austronesio a kangrunaan a naisasao idiay Probinsia ti Antique, Filipinas. Daytoy ket naisasao pay idiay Probinsia ti Iloilo, idiay abagatan ti Probinsia ti Capiz, ken dagiti daddumapay a purok idiay Mindanao a tumugot ti ramutda iti Probinsia ti Antique wenno dagiti agsasao ti Kinaray-a a luglugar ti Iloilo ken Probinsia ti Capiz. Ti Kinaray-a ket nagtaud manipud ti balikas nga "iraya", a kapada ti "ilaya" iti Tagalog, a mangibagbaga ti grupo ti tattao nga agtataeng kadagiti kabanbantayan a lugar ti probinsia, daytoy ket nagtaud met manipud ti Sanskrito a laya a kayatna a saoen ket pagtaengan a kas iti Himalaya, bayat a dagiti grupo ti tattao nga agtataeng idiay asideg ti delta ti karayan ket tinawtawagan a kas "ilawod" manipud ti Hiligaynon a balikas ti "lawod", a nagtaud met manipud ti Proto-Austronesio a lahud, a mangibagbaga iti dakkel a bagi ti danum (baybay, taaw, danaw, wenno kipet). Nupay kasta, ti Kinaray-a ket saan a anasken a mangitudo iti waya wenno pagsasao nga insasao babaen dagiti agtataeng iti kabanbantayan ti Isla ti Panay. Dagiti agsasao iti daytoy a pagsasao ket tinawtawagan iti, "Karay-a."
Ti Kinaray-a ket naisasao pay kadagiti kaaduan a paset ti Iloilo ken ti abagatan a Capiz a kakuyogna met ti Hiligaynon. Kaaduan kadagiti ili kadagitoy a lugar ket agsasao iti Kinaray-a bayat a ti Hiligaynon ket kaaduan a naisasao idiay Siudad ti in Iloilo. Gapu ti rehional a kaasideg, dagiti estasion ti midia ken telebision, dagiti agsasao ti Kinaray-a ket maawatanda dagiti agsasao ti Hiligaynon. Nupay kasta, dagiti laeng agsasao ti Hiligaynon nga agnanaed kadagiti lugar nga agsasao ti Kinaray-a ti makaawat ti pagsasao. Dagiti nagtaud manipud kadagiti sabali a lugar, kasla tiNegros, ket narigatda a maawatan ti pagsasao.
Paka-allilawan kadagiti agsasao ti Hiligaynon a ti Kinaray-a ket dialekto ti Hiligaynon; iti kinapudno dagitoy dua ket tagikua ti dua a sabali, ngem agkabagian, dagiti subgrupo ti pagsasao. Nupay kasta, adda met dagiti agsasao ti Kinaray-a a maikadua met a pagsasaoda ti Hiligaynon; datoy ti gapu a dagiti a Cebuano ket ipagpagarupda a dagiti balikas ti Kinaray-a ket dagiti Hiligaynon.
Kitaen pay[urnosen | urnosen ti taudan]
- Dagiti pagsasao ti Filipinas
- Pagsasao a Filipino
- Pagsasao a Cebuano
- Pagsasao a Kapampangan
- Pagsasao a Chabacano
- Pagsasao a Pangasinan
- Sasao a Bisaya
- Pagsasao a Bikol
- Pagsasao nga Ilokano
- Pagsasao a Hiligaynon
- Pagsasao a Waraywaray
Dagiti nagibasaran[urnosen | urnosen ti taudan]
- ^ Kinaray-a iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Kinaray-A". Glottolog 2.7. Jena: Instituto para iti Ebolusionario nga Antropolohia ni Max Planck.


text:
Pammadayaw nga Oscar
Ti Pammadayaw nga Academia, am-ammo kas Pammadayaw nga Oscar ket ti kalatakan a premio iti pelicula idiay Estados Unidos. Tinawen a maibalbalangat kadagiti kalalaingan nga aktor ken direktor ken kapipintasan a pelicula iti tawen, ikedkeddeng daytoy ti Academia ti Arte ken Siensia iti Pelicula, maysa a gimong dagiti direktor, actor ken dadduma pay a mangal-alagad ken mangmangged iti industria ti pelicula. Manipud 2003, addan 5,816 a kamkameng ti Academia.
Ti kalkalpas a pammadayaw ket naited idi 2006, iti maika-78 seremonia ti Academia.


text:
Kontakennakami
Maragsakankami a tumulong kadagiti interesado iti Biblia wenno iti sangalubongan a trabahomi. Usarem ti maysa kadagitoy nga opsion iti panangkontakmo kadagiti Saksi ni Jehova iti lugaryo.
Agkiddaw iti libre a panagadal iti Biblia
Agbirok iti Kingdom Hall dagiti Saksi ni Jehova
Ammuem ti petsa ti sumaruno a tinawen a Memorial
Agbirok iti kombension dagiti Saksi ni Jehova
Bumisita iti maysa kadagiti sanga nga opisinami
Umawag wenno agsuratka kadakami babaen ti impormasion a makita iti baba
South Africa
Watch Tower Bible and Tract Society
Private Bag X2067
KRUGERSDORP
1740
SOUTH AFRICA
+27 11-761-1000
Oras ti Opisina
Lunes agingga iti Biernes
7:45 a.m. agingga iti 4:45 p.m.


text:
TI PAGWANAWANAN (PAGADALAN NGA EDISION) ABRIL 2014
Usigen daytoy a ruar no kasano a bumileg ti pammatitayo a kas ken Moises. Ania ti panangmatmat ni Jehova iti obligasion iti pamilia ken kasanonatay a tulongan a mangitungpal kadagita?
Tuladem ti Pammati ni Moises
Kasano a nakatulong ti pammati ni Moises tapno maidianna ti nainlasagan a tartarigagay ken matagipatetgna dagiti pribilehiona? Apay a “kimmita a sipapasnek iti pannakabayad ti gunggona”?
Makitkitam Kadi “Daydiay Maysa a Di Makita”?
Kasano a nakatulong ken Moises ti pammatina ken Jehova tapno di agbuteng iti tao ken mamati kadagiti kari ti Dios? Patibkerem ti pammatim tapno makitam ni Jehova kas pudpudno a Persona a magagaran a tumulong kenka.
Ti Amin-Tiempo a Ministerio—No Ania ti Nangituronganna Kaniak
Iti las-ud ti 65 a tawenna iti amin-tiempo a ministerio, ammuem no apay nga imbaga ni Robert Wallen a nakaragragsak ken makapnek unay ti biagna.
Awan ti Makapagserbi iti Dua nga Appo
Adda dagidiay nagabrod tapno agbirok iti ad-adu a kuarta. Ania ti mabalin nga epektona dayta iti panagasawa, iti annak, ken ti relasiontayo iti Dios?
Pabilgem ti Pakinakemmo—Ni Jehova ti Katulongam!
Kasano a napasubli ti maysa nga ama ti nasayaat a kasasaad ti pamiliana idi nagsubli manipud abrod? Kasano a tinulongan ni Jehova tapno masuportaranna ti pamiliana iti narigrigat nga ekonomia?
Ap-apresiarem Kadi ti Panangbantay Kenka ni Jehova?
Usigem ti lima a pamay-an nga ipakpakita ti Dios ti naayat a pannakaseknanna ken no kasanotay a magunggonaan iti dayta.
Ammoyo Kadi?
Idi tiempo ti Biblia, ania ti kaipapanan ti inggagara a panangray-ab ti maysa a tao iti kawesna?


text:
LEKSION 6
Kasanokami a Magunggonaan iti Pannakitimpuyogmi Kadagiti Kapammatianmi?
Regular a tabtabunuanmi dagiti gimongmi uray no masapul a pagnaenmi dagiti nasamek a kabakiran wenno sarakusokenmi ti saan a nasayaat a paniempo. Uray no adda dagiti problemami ken mabambannogkami iti agmalem a panagtrabahomi, apay nga ikagkagumaanmi ti makitimpuyog kadagiti kapammatianmi?
Pagsayaatanmi dayta. Insurat ni Pablo kadagiti miembro ti kongregasion: “Agpipinnanunottayo koma.” (Hebreo 10:24) Dagitoy a sasao kaipapananna nga am-ammuentayo a naimbag ti maysa ken maysa. Gapuna, parparegtaennatayo ti apostol a maseknantayo koma kadagiti sabsabali. No am-ammuentayo dagiti dadduma a Kristiano a pamilia, maammuantayo a napagballigian ti sumagmamano kadakuada dagiti problema nga umasping iti problematayo isu a matulongandatayo met a mangrisut kadagita.
Maaddaankami iti natibker a panaggagayyem. Kadagiti gimongmi, agtataripnongkami saan laeng a kas agaammo, no di ket kas nasinged nga aggagayyem. Adda met dagiti gundaway nga agkakaduakami tapno aglinglingay. Ania ti pagsayaatan ti kasta a panagkakadua? Ad-adda a maapresiarmi ti tunggal maysa, ket dayta ti mangpatibker iti singgalut ti ayatmi. Ken gapu ta natibker ti panaggagayyemmi, sidadaankami nga agtitinnulong no adda problema. (Proverbio 17:17) Babaen ti pannakitimpuyogmi kadagiti kakongregasionmi, ipakpakitami nga addaankami “iti isu met laeng a panangisakit iti maysa ken maysa.”—1 Corinto 12:25, 26.
Sapay koma ta ti piliem a gagayyem ket dagidiay mangar-aramid iti pagayatan ti Dios. Masarakam dagiti kasta a gagayyem kadagiti Saksi ni Jehova. Awan koma ti makalapped iti pannakitimpuyogmo kadakami.
Ania ti nasayaat nga epekto ti panagtitimpuyogmi kadagiti gimongmi?
Kaanoka a makigimong tapno maam-ammom dagiti Saksi?
Ammuem ti Ad-adu Pay
Ania ti Maar-aramid Kadagiti Taripnong Dagiti Saksi ni Jehova?
Ammuem no kasano ti panagdaydayawmi.


text:
Departamento ti La Guajira
Ti La Guajira (Panangibalikas nga Espaniol: [la ɣwaˈxiɾa]) ket maysa a departmento ti Colombia. Daytoy ket sakupenna ti Peninsula ti Guajira iti rehion ti amianan a daya ti pagilian, sanguenna ti Karibe ken Venezuela iti akin-amianan unay a paset ti Abagatan nga Amerika. Ti kapitolio ti departamento ket ti siudad ti Riohacha.
Adu dagiti nadumaduma a tribu dagit patneng ti mangtagtagitao kadagiti nalawa ken namaga tantanap, a kas dagiti Wayuu, Guajiro, Macuiro, Anate, Wayunaiki, Cuanao ken Eneale ken dagiti daddumapay sakbay ti isasangpet dagiti Kastila iti Kaamerikaa. Idi 1498 ni Alonso de Ojeda ket linikmutna a dinaliasat ti peninsula ti La Guajira, ngem ti simmanglad idi iti tatta nga aldawen a La Guajira ket ni Juan de la Cosa. Idi las-ud ti kolonial a panawen ti teritorio ket naisuppiatan babaen dagidi gobernador ti Santa Marta ken Venezuela gapu kadagiti deposito ti perlas. Dagiti Inggles a pirata, Pranses, dagiti Aleman ket nagsisinnupiatanda pay ti teritorio. Ni Martin Fernandez de Enciso ket pinundarna ti siudad ti Nuestra Señora Santa Maria de los Remedios del Cabo de la Vela, ti immuna a purok ti teritorio ngem gapu kadagiti kankanayon a panagraraut, idi 1535 ni Don Nicolas de Federman ket pinundarna manen ti a kas ti purok ti Riohacha ken idi 1544 daytoy ket naiyalis iti agdama nga aldaw iti Riohacha. Idi 1871 ti rehion ket naisina manipud ti Departamento ti Magdalena ken napartuat ti La Guajira a kas paset dagiti nailian a teritorio. Idi 1898 daytoy ket napartuat a kas ti Intindiense ti La Guajira.[3]
Idi 1911 ti gobierno ti Colombian ket pinartuatna ti Komisario ti la Guajira, ken sinaruno daytoy babaen dagiti allon ti imigrante ti Tengnga a Daya (Kristiano ken Maronite) manipud idiay Lebanon, Siria, Palestina ken Hordania, dagiti pagilian babaen ti turay ti Otomano nga Imperio ket simmangpetda idiay La Guajira idi tawtawen ti c. 1930 ken kaaduanda ti nagtaeng idiay Maicao. Idi 1954 napartuat manne ti Intiendense ti la Guajira ken Riohacha ken nairangarang idi a kas munisipalidad. Kanungpalanna idi 1964, napartuat ti Departamento La Guajira.[3]
Ti ekonomia ti departamento ket kaaduan a naibatay kadagiti rentas manipud ti panagmina ti karbon idiay Cerrejón, a nagpataud kadagiti 24.9 riwriw a tonelada iti eksport a karbon idi 2004, ii panagsukisok ti masna nga alingasaw ken panagmina ti asin. Ti nadayeg a pagpasiaran dagiti turista ket idiay Cabo de la Vela, ti bassit a pagkalapan a purok a mabirukan idiay ungto ti peninsula ti Desierto ti La Guajira.
Dagiti nagibasaran[urnosen | urnosen ti taudan]
- ^ (Espaniol) Semana
- ^ "DANE". Naala idi Pebrero 13, 2013.
- ^ a b Aero Puersa ti Colombia: Guajira
Dagiti silpo ti ruar[urnosen | urnosen ti taudan]
Midia a mainaig iti Departamento ti La Guajira iti Wikimedia Commons
- (Espaniol) Opisial a website ti Gobierno ti La Guajira
- (Espaniol) Ranggas idiay La Guajira
- (Espaniol) Ministro ti Edukasion ti Colombia: Edukasion idiay La Guajira
- (Espaniol) Banko ti Republika - Colombia: Edukasion idiay Karibe a Rehion ti Colombia
- (Espaniol) Bank of the Republic - La Guajira y el mito de las regalías redentoras by Adolfo Meisel Roca Blng. 86 Pebrero, 2007
- (Espaniol) UNESCO: Patneng a tatao idiay la Guajira


text:
1Kalpasanna, nakitak ti baro a langit ken ti baro a daga. Awanen ti immuna a langit ken ti immuna a daga. Awan metten ti taaw. 2Ket nakitak ti Nasantoan a Siudad, ti baro a Jerusalem, a bumabbaba manipud langit nga aggapu iti Dios, a kas iti babai a nakawesan nga agkasar ken mangpadpadaan iti lalaki a mangikallaysa kenkuana. 3Nakangngegak iti napigsa a timek a naggapu iti trono. Kunana: “Agnaeden ti Dios iti sidong dagiti tattao! Makipagtaengto kadakuada ket isudanto ti ilina. Kaduadanto ti Dios, ket isunto ti Diosda. 4Punasennanto dagiti luada. Awanton ti patay, ladingit, sangsangit wenno ut-ot agsipud ta limmabasen dagiti immun-una a banag.” 5Kinuna ti nakatugaw iti trono, “Pabaroekon ti amin a banag!” Kinunana pay kaniak, “Isuratmo daytoy: Mapangnamnamaan ken pudno dagitoy a sao.” 6Kinunana pay, “Natungpalen! Siak ti Alfa ken ti Omega, ti pangrugian ken ti panungpalan. Siasinoman a mawaw, ikkakto iti kalintegan nga uminum iti ubbog ti danum ti biag. 7Daytoy ti gunggona ti agballigi: Siakto ti Diosna ket isunto ti anakko. 8Ngem nakabutbutengto ti pagbanagan dagiti takrot, dagiti traidor, dagiti naderrep, dagiti mammapatay, dagiti mannakikamalala, dagiti managanito, dagiti agrukbab kadagiti didiosen ken amin nga ulbod—agyandanto iti dan-aw ti gumilgil-ayab nga apuy ken asufre nga isu ti maikadua nga ipapatay.” 9Inasitgannak ti maysa kadagiti pito nga angheles nga addaan iti pito a malukong a napno kadagiti pito a maudi a didigra. “Umayka,” kinunana, “ket ipakitak kenka ti babai nga ikasar ti Kordero.” 10Addaak iti pannakabalin ti Espiritu ket impannak ti anghel iti rabaw ti nakangatngato a bantay. Impakitana kaniak ti Jerusalem, ti Nasantoan a Siudad a bumabbaba manipud langit nga aggapu iti Dios. 11Agranraniag daytoy gapu iti dayag ti Dios. Agrimatrimat a kas iti alahas a haspe ken aganninaw a kas iti kristal. 12Napuskol ken nangato ti bakud ket adda sangapulo ket dua a ruanganna a nagsaggaysaan a bambantayan ti sangapulo ket dua nga angheles. Iti tunggal ruangan, adda nagan a naisurat. Dagitoy dagiti nagan dagiti sangapulo ket dua a tribu ti Israel. 13Tallo ti ruangan ti tunggal benneg ti bakud: tallo iti daya, tallo iti abagatan, tallo iti amianan ken tallo iti laud. 14Nabangon ti bakud ti siudad iti sangapulo ket dua a bato a nakaisuratan ti nagan dagiti sangapulo ket dua nga apostoles ti Kordero. 15Adda balitok a pagrukod ti anghel a nagsao kaniak. Rukodenna ti siudad, dagiti ruangan ken bakudna. 16Kuadrado ti siudad: 2,400 a kilometro ti kaatiddog; kasta met ti kaakaba ken kangatona. 17Rinukod ti anghel ti bakud ket 216 a kadapan ti kangatona kas mayannurot iti rukod nga ar-aramaten dagiti tattao. 18Haspe ti bakud, puro a balitok ti siudad, ket aganninaw a kas kristal. 19Namontaran dagiti fondasion a bato ti bakud kadagiti agkakapateg a bato. Haspe ti umuna; safiro ti maikadua; kalsedonia ti maikatlo; esmeralda ti maikapat; 20sardonika ti maikalima; karnelia ti maikanem; krisolito ti maikapito; berilo ti maikawalo; topasio ti maikasiam; krisoprasio ti maikasangapulo; hasinto ti maikasangapulo ket maysa ken amatista ti maikasangapulo ket dua. 21Perlas dagiti sangapulo ket dua a ruangan; naaramid ti tunggal maysa iti sangkanayon a perlas. Paspasig a balitok dagiti kalsada ti siudad; aganninaw a kas kristal. 22Nadlawko nga awan templo iti siudad agsipud ta ni Apo Dios a Mannakabalin-amin ken ti Kordero ti pannakatemplona. 23Saanen a masapul ti init ken ti bulan a manglawag iti siudad agsipud ta ti dayag ti Dios ti mangranraniag ket ti Kordero ti pagsilawan. 24Iti lawagna, magnanto dagiti amin a tattao ket ipanto sadiay dagiti ari ditoy daga ti kinadayagda. 25Agmalmalem a silulukat dagiti ruangan ti siudad agsipud ta awanen ti rabii sadiay. 26Maipanto iti siudad ti dayag ken dayaw dagiti nasion. 27Ngem saanto a makastrek sadiay ti uray ania a saan a nadalus iti imatang ti Dios, ti siasinoman nga agar-aramid iti nakababain ken dagiti naulbod. Dagitinto laeng naisurat ti naganna iti libro ti biag nga adda iti ikut ti Kordero ti makastrek iti siudad.
Copyright
Learn More